text:
Ultimo lunanan nos ta papia hopi di teknologia i edukashon. Eunice Cijntje a studia den e direkshon aki i el a kompartí su ideanan ku nos. Eunice Cijntje a bai den e direkshon di media, teknologia i inovashon, kuminsando ku su bachelor International Communcation Media. El a skohe pa mas den direkshon di media pa spesialisá. Na Kòrsou el a traha 7 aña den merkadeo. Pero loke el a eksperensiá na Hulanda, el a buska algu otro na Kòrsou. Sinembargo na 2018 Eunice a sinti ku e mester di un kambio i a bai Hulanda bèk kaminda el a studia Master den inovashon, kual el a terminá aña pasá.
Eduká hendenan…
Eunice awor ta bèk na Kòrsou i e ta splika ku por hasi hopi kos ku teknologia i inovashon. E mes ta hasié i no ta algu barata si pasobra mester pasa over pa análogo digital pero por hasi hopi kos i tin asina tantu influensia positivo riba e studiantenan. Tambe e ta hasi e trabou di maestronan mas fásil si usa e strategia korekto. Ku teknologia den edukashon mester komprondé e manera ku ta usa pa eduká e persona/studiantenan, por hasi uso di virtual reality, kòmpiuter, aplikashonnan i tur kos ku tin di aber ku teknologia. Na otro banda mester di e parti di eduká hende di teknologia i kon pa us’é pa mas fásil, e konsekuensianan pasobra den tur kos positivo tin un parti negativo den dje.
Tin un kaminda pa kana…
Na Hulanda ta hopi avansá den teknologia den edukashon. Eunice Cijntje mirando e situashon na Kòrsou a bisa ku tin un kaminda pa kana pa por yega pero promé mester analisá promé kiko teknologia ta i kiko e ke men en general na Kòrsou i kon pa ehekut’é na un mihó manera. Por yega implementá mesora pero ora hasié asina bo tin e efektonan despues ku hopi bia no ta e kos mas mihó ku por a hasi na kuminsamentu. Pero si kuminsá for di e base i analisá kiko por sosodé ku un presupuesto, aki ainda no tin e presupuesto pa yega i implementá mesora. Pero si tin e sabiduria pa kuminsá i eduká e personanan en partikular e dosentenan, e por drenta mas fásil den edukashon mes.
Posibilidat i oportunidat…
Eunice a bisa ku aña pasá ora e tabata na Kòrsou den temporada di ‘lockdown’, el a wak e nesesidat, e posibilidat i oportunidatnan pa kos sosodé. I tur kos ta kuminsá ku kambio; ora COVID a dal Kòrsou tur hende ke bai over riba digital mas lihé posibel. Esei a dun’é e inspirashon pa e hasi algu adishonal. El a skibi algu kòrtiku riba media sosial i ora lunanan a pasa i tur loke el a skibi a kambia bèk den e manera ku tabata normal promé ku e ‘lockdown’. Awor aki e mes a bin bèk i e ta kontentu di tei bèk pasobra e tin oportunidat di brinda su sabiduria i inspirashon i kompartí ku tur hende ku mester di esaki.
Kuríkulo den skol…
E ta konsiente ku e sektor di enseñansa na Kòrsou ta hopi sera i no por yega asina fásil den dje. Eunice a bisa ku e ta un persona hopi stratégiko. E ta trahando na universidat i skolnan pa asina for di un edat hóben e por inspirá e generashon pa nan por bai den e direkshon aki. Eunice ta konsiente ku na Kòrsou no tur hende ta asina leu den nan kompania i den sosiedat mes, pero mester kuminsá un kaminda pa sembra e simia pa e krese.
Teknologia fo’i chikí…
Eunice ta kere ku inkonsientemente i hopi hende no ta para ketu na dje pero for di edat yòn, muchanan di 3 i 4 ya ta bezig ku teknologia. Nan ta bezig ku kosnan ku e adulto mes no a hasi. E kaweta serka e mucha tei, nan manera di pensa ta kompletamente habri pa e kosnan aki. Pero ora tin di eduká hende riba media i kiko e ta enserá e pro i kontranan i tambe bai mas leu ku teknologia avansá, virtual realidat i kon pa implementá den kompanianan, por kuminsá di edat basta yòn. No tin un edat spesífiko pero por hinka si den kuríkulo den programanan komo workshop.
Habilidat di mucha…
E ta wak serka muchanan rònt di dje kon hábil nan ta riba telefòn i iPad i ora kita esaki for di e mucha, nan ta bira kasi histériko, i komo mayor mester papia ku e mucha i purba dirigí nan riba kosnan mas tradishonal i sosial pasobra esei tambe ta un karakterístika ku e mucha mester siña tambe. E mester por siña e parti sosial, hunga pafó i laga e aparatonan di teknologia para un ratu. E parti sosial di e mucha mester keda. I p’esei hopi hende no tin media sosial mes i nan ta pone pa e muchanan tambe no tin e pa kita e digitalisashon ei un tiki i pa e mucha por gosa di e mundu normal, den naturalesa en bes di sinta asosial.
Tin e persepshon ku ora ta papia di teknologia i inovashon ta Facebook pero pa Eunice Cijntje esei ta parti di e totalidat. E ta un kontenido di media. No por bisa ki Facebook ta media pero ta un aplikashon e ta forma parti di dje ku ta media.
Uso di telefòn…
Ta dependé e kontribushon na skol si gobièrnu ta finansi’é pa sòru pa e muchanan tin e aparatonan teknológiko pa usa. Den temporada di COVID ku niun hende a spera, ta resultá ku hopi hende ta kana ku un telefòn sin por us’é efisientemente por ehèmpel pa hasi Zoom i Skype i dado momentu no nesesariamente mester di un kòmpiuter.
Profundisá…
E echo ku Kòrsou no tin un provedor di Internèt asina barata i stabil ta stroba ku e hende ta profundisá den teknologia i inovashon. Eunice a bisa si ku si tin un bon provedor e kosnan por kana mas lihé. E ta kere mas den e direkshon di edukashon. Eduká un persona pa por us’é mihó posibel i no den sentido ku tin di kumpra laptop pa tur hende pasobra nan tin nan telefòn. Tin otro manera ku por inkorporá esaki den un presupuesto basta abou en bes di kumpra e laptop. Pero meskos ku a duna tur otro kompania di Internèt e chèns pa bira stabil, lo tin di duna esun na Kòrsou tambe un chèns.
COVID su malu i bon…
I COVID a tres su kosnan malu pero tambe kosnan bon. Awor aki tur kos ta sosodiendo ‘online’. E problema sinembargo ta sinta serka e hende grandi ku no a kustumbrá. Eunice ta kere ku por eduká nos hendenan grandi tambe. Ounke nan ta den un sistema kaba i ta difísil pa nan pasa otro sistema. E generashon nobo ta bai muchu mas fásil. Loke el a eksperensia ta ku ta hasi tayernan pa e hendenan di mas edat na Hulanda i asina nan tambe por sa kiko e aplikashonnan ku nan tin di usa ta funshoná. No tur hende ta hasi uso di dje, pero nan sa si tin ku tin e posibilidat pa hasié. Eunice ke yega netamente einan. Siña i eduká hende kon traha ku teknologia i asina yuda otro krese.
Teknologia den kuríkulo na skolnan…
Su meta ta purba introdusí teknologia den kuríkulonan na skol. E ke papia ku tur envolví, dekano i kabesnan di skol; e por duna tayernan na e studiantenan di un forma agradabel i no tradishonal pa asina e trese e konosementu ariba i inspirá nan ku esaki ta un otro manera pa hasi karera den dje. Si hasié stratégikamente bon, por hasi hopi ku teknologia i karera. I internashonalmente e ta di gran nifikashon.
Agradabel…
Eunice ta traha na universidatnan na Kòrsou. E ta haña masha agradabel pa trese e konosementu di dje over na studiantenan. E mes tambe ta siñando hopi pa adaptá na kada nivel den enseñansa. E sa ku kambionan no ta tuma lugá di un dia pa otro pero e lo bin si. Ounke e kuríkulo di teknologia no ta den skolnan pero e tin e oportunidat pa duna tayernan na e studiantenan.


c: text/html

text:
Reaccion di evento Prins cu Pancho; Smac a kibra nan mesun regla y hopi...
Diasabra anochi den Entertainment Center tabatin actividad di Prins cu Pancho infantil, hubenil y Grandi di Aruba su Carnaval. Sinembargo despues cu e resultado...
Mehoracion zonido carnaval pero falta hopi mas
95 dbA ta e maximo decibel poni den e permiso pa SMAC por organisa e Carnaval. Por mira durante Parada di Blaas diadomingo cu...
Resultado ganadora di Children and Youth Roadmarch & Calypso contest
Esaki ta e ganadornan den e categoria Infantil: *Popular Infantil: Zoe Boekhoudt *Rookie Infantil : Zaylee Ridderstaat * Prome Finalista Calypso Infantil : Mighty Rak *Calypso King: Xenon...
Aruba Boat Trip cu ambiente riba lama henter dia
Awe durante henter dia Aruba Boat Trip a tuma luga den lama na Nikky Beach. E actividad a cuminsa for di 11or di mainta...
Famia y experto caso Mitch Henriquez: miedo di conflicto di interes
E mesun bufete di abogado na Hulanda ta representa e 5 polis sospecha di morto di Mitch Henriquez y otro polis cu lo funghi...
Ainda OM no a dicidi si lo persigui tata prome baby di aƱa
Den e caso di e tata di e prome baby di aƱa, Ministerio Publico ta evaluando hunto cu Voogdijraad kico ta mas prudente considerando...
Stop di bebe alcohol pa 1 luna largo. Lesa kico por pasa
E dia nan di fiesta a pasa, ba come, ba bebe, ba goza y awo cu januari a habri ta e temporada perfecto pa un...
Segun presidente Musica: No ta Musica a para e festival
Den un reunion yama awe pa presidente di organisacion Musica el a trece cantidad di documento y informacion pa trece aclaracion di su banda....
Fraccion di AVP sorpresa cu decision di minister Otmar Oduber
Fei St. Maarten caminda lider di fraccion di AVP, sr. Rene HerdƩ ta presidi e comision parlamentario di Aruba, den cuadro di reunion inter...
Serlimar ta contento con sistema di cobramento ta bay, Pero ainda hopi hende no...
Unabes cu Serlimar a cuminsa cobra pa e servicio di recogemento di sushi na domicilio, e proceso di pagamento di parti di e clientenan...

robotstxt: allowed

filter: keep


text:
Gradicimento
Pa medio di esaki famia kier a gradici tur hende cu di un of otro manera a mustra atencion y a duna nos sosten pa fayecimento y entiero di nos defunto stima:
CHARLES B. BAARH
Cariñosamente yama “Opa, Charles of Charlie Sapaté”
Gradicimento ta bai na tur famia, conocirnan y amigonan cu acompanja nos den e momentonan dificil.
Un danki special ta bai na San Pedro Paviljoen afdeling Azalea pa nan bon cuido y na Royal Funeral Home pa nan bon servicio. Na tur cu a demostra nan sosten y apoyo di un of otro forma.
Boso atencion y presencia tawata un gran consuelo pa nos.
Danki di profundo di nos curason.
Na nomber di su yiunan, nietonan y demas famia.


text:
Komo klousura di Dia Mundial di Alzheimer djamars 21 di sèptèmber último, direktva di Fundashon Alzheimer Bonaire a presentá e pelíkula “WEI” den sala di Konferensia Piet Mondriaan na Courtyard Marriott Resort.Tantu Gezaghebber sr Edison Rijna komo Diputado sra den Heyer huntu ku mayoria di e presentenan tabatin e T-shirt hel di Fundashon Alzheimer Bonaire bistí ku e tema internashonal “Konosé Demensia, Konosé Alzheimer” i nan por a gosa di “WEI”, un dokumentario di Ruud Lenssen, den kual e ta presentá e trayekto di demensia i e kuido di su mayornan.
Tur hende a eksperensiá e pelíkula komo un realidat, pa sierto persona e tabata fuerte pero tòg un historia yen di amor tokante kon frágil i pasahero bida por ta.
Mirando e gran pedida i interes di esnan ku no por a bini e presentashon aki pa motibu di e medidanan di Corona, direktiva di Fundashon Alzheimer Bonaire a desidí pa ripití e pelíkula riba Dia di Grandinan, djabièrnè 1 di òktober próksimo na Courtyard Marriott Resort atrobe den sala di Konferensia Piet Mondriaan, 19.30 or. Karchi di entrada ta US$12.50 i ta optenibel serka miembronan di direktiva i boluntarionan di Fundashon Alzheimer Bonaire.
- Ta mundialmente kustumber ku riba Dia Mundial di Alzheimer ta publiká e rapòrt Mundial di Alzheimer. Na final dje pelíkula direktiva di Fundashon Alzheimer Bonaire a hasi uzo di e oportunidat pa a entregá e rapòrt 2021: “Journey through the diagnosis of dementia” na Diputado di Kuido di Salú sra Nina den Heyer den presensia di Gezaghebber sr Edison Rijna i tur e presentenan; por mira e pòrtrèt athunto.
- Direktiva ta hopi agradesido na tur esnan ku a kontribuí na e anochi di pelíkula sumamente eksitoso aki i ta invitá tur interesado pa e ripitishon, otro siman djabièrnè.


text:
ORANJESTAD – Minister di Labor, Energia y Integracion hunto cu Departamento di Labor y Investigacion (DAO) ta informa y clarifica tocante Dia di Labor/ Dia di Obrero pa aña 2022.
Articulo 22 di nos Ordenansa Laboral 2013, inciso 2, ta informa cu si den caso e Dia di Labor/Dia di Obrero ta cay ariba un diadomingo y of ariba un otro dia di fiesta o conmemoracion, e prome siguiente dia di trabou ta bira e Dia di Labor/ Dia di Obrero.
Teniendo esaki na cuenta, nos ta informa cu e aña aki, 1 di mei 2022, ta cay riba un diadomingo y p’e motivo ey ta hala e dia oficial di fiesta o conmemoracion di Dia di Labor/Dia di Obrero pa e siguiente dia di trabou, cual ta bira dialuna dia 2 di mei 2022.
Pues pa e aña aki, dialuna 2 di mei 2022 ta e dia oficial di fiesta o conmemoracion di Dia di Labor/ Dia di Obrero.
Pa sectornan horeca, casino y continuo un dia di fiesta o conmemoracion por ta un dia normal di trabou. Den caso cu e trahado ta riba schedule pa traha riba e dia aki e tin derecho riba 200% di su salario. Si ariba e dia aki e trahado traha mas cu su oranan regular (pa sector horeca/casino esaki ta 9 ora y pa sector continuo ta 8 ora) ley ta considera cu e trahado ta traha overtime ariba un dia di fiesta y e tin derecho riba 250% pa e oranan extra.
Pa sectornan cu por aplica trabou di shift (ploegenarbeid) segun e lista oficial anuncia door di Director DAO entrante 1 januari 2014 (p.e. kioskonan, touroperators, sector di limpiesa, recreacion, huurmento di auto y atraccionnan turistico) ta posibel pa schedule un trahado pa traha riba 6 di e 11 dianan di fiesta. Riba e sobra 5 dianan di fiesta e trahado mester ta liber. Riba e 6 dianan e trahado cu ta riba schedule tin derecho riba 200% di su salario y si no por duna e trahado liber riba e otro 5 dianan y ta yam’e pa traha overtime e tin derecho riba 250% pa e oranan regular (8 ora) y pa e oranan extra.
Pa e otro sectornan (p.e. supermercado, construcion y comercio en general) caminda ta considera e dianan di fiesta como un dia di sosiego, den caso cu pidi e trahado pidi pa traha riba e dia aki, esaki lo ta a base di overtime y e trahado tin derecho riba 250% di su salario.
Nos ta spera di por a informa debidamente y ta pidi dunadonan di trabou pa tene esaki bon na cuenta. Pa mas informacion por tuma contacto cu DAO na 523-7720 of via email na directiearbeid@aruba.gov.aw of riba nos website www.daoaruba.com .


text:
Kantoortijden: Maandag - Donderdag 9.00 - 17.00 uur
info@consumentenbelangen.com - 7 88 99 10
Hulp nodig bij een consumentenprobleem?
Meld je aan via onderstaande button
Konseho hurídiko
Garantia: Bo derechonan si un produkto ta daña
Bo no a haña garantia serka e komershante? Nos ekspertonan hurídiko ta kla pa yuda bo! Nan por bisa bo ki derechonan bo tin i kiko bo por hasi pa haña e resultado ku bo ke.
Bo no a registrá serka Consumenten Belangen Curaçao ainda pero bo si ke konseho hurídiko? Registrá komo miembro ku e login button.
Bo bòrg no a wòrdu debolbé? Kiko mi por hasi?
Bo a hür un kas pero e sèn di e bòrg no ta wòrdu debolbé? Doño di e kas supuestamente tin un lista di reparashon ku mester wòrdu hasi na e kas ora abo komo hürdó a sali for di e kas?
Bo no a registrá serka Consumenten Belangen Curaçao ainda pero bo si ke konseho hurídiko? Registrá komo miembro ku e login button.
Keho kontra un kompania di servisio: Kiko ta bo derechonan?
Bo por ferwagt un kompania di servisio pa hasi e trabou bon i ku e resultado ta komo bosnan a palabra. Si bo ta malkontentu ku e resultado of si bo ta kere ku e kompania no a hasi un bon esfuerso bo por tin e derecho pa reparashon grátis of pa anulá e akuerdo. Tuma kontakto ku nos pa nos por avisá tur bo derechonan.
Bo no a registrá serka Consumenten Belangen Curaçao ainda pero bo si ke konseho hurídiko? Registrá komo miembro ku e login button.


text:
ULTIMO ORA.
BONEIRU.
HOMBER KU A KABA DI SALI SERA DETENE RELASHONA KU E KASO DI TIROTEO PLAYA PABOU.
Awe den oranan trempan di mainta tim
Di recherchi a realisá dos entrada hudisial relashoná ku un kaso di tiramentu di mardugá di djamars pa djarason. Durante di e entradanan den e bario di Tera korá i playa pabou a konfiska algun material relevante pa e investigashon i a detené un homber di inisialnan R.C di 31 aña di edat.
E kaso ta sigui bou di investigashon.
FUENTE:KPCN/ LIVE FM.
NOTISIA KU BO POR KONFIA.


text:
KRALENDIJK – Openbaar Lichaam Bonaire (OLB) ta trahando duru riba e plan di desaroyo di espasio di Boneiru (ROB) i a pidi Bonaire Hotel and Tourism Association (BONHATA) pa su input i vishon di kual ya BONHATA a entregá esaki den un karta.
Segun BONHATA e Masterplan Stratégiko Turístiko di Boneiru ta un guia importante paehekushon di desaroyo di espasio (ROB).Den e plan aki turismo ta den sinergia ku habitante i naturalesa pa sigurá un mihó futuro komo e promé asina yamá “Blue Destination” den karibe. E meta di e plan aki ta pa mehorá Boneiru komo un destinashon atraktivo mei mei di un merkado sumamente kompetitivo. Mehorashon ta ser realisá pa medio di desaroyo di e integrashon di “Destination Management Approach”.
CEO di BONHATA, Veroesjka de Windt ta komentá: “Pa futuro di Boneiru, sektor turístiko ta esensial. Na momentu ku tene kuenta ku esaki den e plannan di desaroyo di espasio (ROB), no solamente ta kontribuí na un mihó eksperensia pa nos turistanan pero tambe Boneiru ta bira un lugá mas dushi pa biba i rekreá.
Segun BONHATA akomodashonnan mas chickitu tin preferensia riba akomodashonnan di eskala mas grandi. Por regulá esaki dor di establesé kondishonnan manera haltura di konstrukshon, densidat di konstrukshon/edifisio, ilimite di distansia di e parsela.
E ROB nobo tambe lo sirbi pa fasilitá adaptashonnan di espasio di aeropuerto, kaminda lo tin espasio pa mehorashonnan nesesario di e maneho di seguridat i tambe pa posibel kresementu di kantidat di pasaheronan kualnan ta bishitá Boneiru tur aña, segun sugerensia di BONHATA.
BONHATA ta sugerí tambe pa añadí un investigashon di trafiko den e ROB nobo debí n’e kresementu planifiká di habitante i bishitante. Banda di esei lo ta bon pa inkluíden e ROB nobo un sitio kaminda barkunan grandi di karga i konteiner marítimo por deskargá dirèkt.
E transformashon pa yega na un destinashon “high-end” tambe ta trese otro formanan di turismo pa Boneiru, por ehèmpel turismo di yate luhoso. Pa ofresé rekreo pa e turismo aki por pensa pa konstruí un kancha di golf “18-holes”, un parke akuatiko, rutanan di “mountain bike” i un ret di kamindanan pa kana, loke ta referí komo “hiking trails”.
Ademas di esaki mester seperá áreanan komersial, rekreativo for di àreanan residensial i di naturalesa balioso. BONHATA ta di opinion ku akomodashonnan di alohamentu turístiko no ta pas den áreanan di bibienda residensial. Tambe mester protehá paisahenan di naturalesa balioso i mondinan pa evitá mas konstrukshon, ya por krea mas espasio na otro sitionan pa konstrukshon i desaroyo di bibienda, i edifisionan ku fin komersial i rekreativo. Tampoko di menos importansia ta pa inkluí algun kondishonnan basiko pa loke ta rekerimentunan di estetika pa asina evitá un bista inkoherente i desordená di estilo di konstrukshon, densidat di konstrukshon i (falta di) arkitektura.
Edifisionan históriko mester ser protehá meskos ku duna atenshon pa mehorashon di e situashon di awa kaminda mester evitá mas tantu posibel e asina yamá “run-off” pa protehá nos refnan di koral ku ya ta vulnerabel. Segun BONHATA e medidanan i regulashonan aki lo kontribuí na mehorashon di kalidat di nos sektor turístiko i e ambiente di bida di nos habitantenan di Boneiru.
—
BONHATA RECOMMENDSTHAT THE TOURISM SECTOR BEINCLUDEDINTO THE NEW SPATIAL DEVELOPMENT PLAN BONAIRE
KRALENDIJK –The Public Entity Bonaire (OLB) currently is working hard on the new Spatial Development Plan Bonaire (ROB). The Bonaire Hotel and Tourism Association (BONHATA) was asked to share its vision and provide input in this matter. This has been done through a letter to the OLB earlier this year.
According to BONHATA, the Strategic Tourism Masterplan Bonaire is an important guideline for the organization of spatial development. This plan highlights the synergetic interplay of tourism, residents and nature that allow for a better future for all, as the first “Blue Destination” in the Caribbean. The goals that drive this plan is to improve the Bonaire destination as an attractive travel destination in a highly competitive market, through the development of an integrated ‘Destination Management Approach’.
BONHATA CEO, Veroesjka de Windt, says: “The tourism sector is essential for the future of Bonaire and by allowing tourism to have a front row seat in the spatial development plans, will not only contribute to an improved experience for our tourists, but it will also make Bonaire a much nicer place to live in and recreate.”
Small-scale tourist accommodations are preferred over large-scale developments, according to BONHATA. This can be regulated by establishing conditions for things such as building height, building density and distance to the plot boundary.
As far as BONHATA is concerned, the new ROB should also facilitate spatial adjustments of the airport, leaving room for the necessary improvements in the safety policy, as well as the possible growth in the number of passengers that visit Bonaire each year.
BONHATA also proposes to include a thorough traffic investigation in the new ROB, considering the intended growth of residents and visitors. In addition, developing a site where a complete cargo port can be developed, where large vessels with maritime containers can directlybe unloaded.
The transformation to a ‘high-end destination’ also brings other forms of tourism to Bonaire, such as the category of super yacht tourism. To offer tourists entertainmentone can think ofthe development of an 18-hole golf course, a water park, mountain bike routes and a network of hiking trails.
Furthermore, commercial and recreational purposes should be separated from residential areas and valuable environmental areas. BONHATA believes that tourist accommodations do not fit into residential environments. Valuable landscapes and nature reserves must also be protected and kept from further development, where there must be room in other areas for the construction and development of homes and recreational or commercial uses.It is also criticalto includeseveral basic guidelinesand requirements regarding aestheticsto prevent disorganized and unstructured emergence of building styles, building density and (the lack of) architecture.
Historical buildings must be protected, and attention must be paid to improving the water management situation, to avoid the so-called ‘run-off’ as much as possible, in order to protect our already vulnerable coral reefs. According to BONHATA, such measures and regulations contribute to improving the quality of our tourism sector and the living environment of the residents of Bonaire.


text:
Siman pasá a finalisá promé fase di e proyekto di renobashon di Kolegio Kristu Bon Wardador (KKBW). For di despues di fakansi di Regatta, ta usa e lokalnan nobo pa alumnonan di grupo 1 te ku 3. Awor a kuminsá ku fase dos ku ta spera di entregá medio 2022.
Trabounan di e promé fase a konsistí di hasi pisonan abou resistente kontra orkan i temblor. Edifisionan a haña bentana nobo i a realisá adaptashonnan pa personanan ku desabilidat. A drecha interior i fèrf e kompleho di skol kompletu. Finalmente a invertí den un sistema di refrigerashon nobo i a drecha e dak di un forma duradero pa prevení lèkashi.
Di dos fase di e renobashon ta dirigí riba pisonan ariba, plenchi di hunga i sala di deporte. Na final di tur dos fase e skol ta kumpli ku tur norma stipulá i por sirbi añanan largu atrobe komo un digno kompleho eskolar. Alumnonan di grupo 4 te ku 8 ta bolbe e skol renobá despues di terminashon di fase dos. For di komienso di e trabounan, e muchanan ta alohá den edifisio di e skol anterior Papa Cornes na Kaya Barakuda.
Renobashon di KKBW ta parti di e proyekto di alohamentu di enseñansa. Denter di e proyekto akí Fundashon Propiedat Inmobil Boneiru (FPIB), na nòmber di Openbaar Lichaam Bonaire (OLB) i e ministerio di Enseñansa Kultura i Siensia (OCW), tin e tarea pa realisá edifionan eskolar nobo òf renobá na Boneiru. Por sigui progreso di e proyekto akí i demas proyekto di FPIB riba www.fpibonaire.com


text:
Buenos Aires 2018
-
Team Aruba ta bek
Team Aruba a yega bek despues di un bon actuacion den e Weganan Olimpico Buenos Aires 2018 Diasabra merdia riba…Read More »
-
-
Buenos Aires 2018 a jega su final
Weganan Olimpico Hubenil Buenos Aires 2018 a yega nan final Despues di 12 dia di competencia awe diahuebs e weganan…Read More »
-
Buenos Aires 2018 Inovativo y Exitoso
Presidente di IOC Sr. Thomas Bach; “Weganan Olimpico Hubenil Buenos Aires 2018 tabata hopi inovativo y sigur exitoso” Awe mainta…Read More »
-
Ultimo paseo pa Team Aruba
Ultimo paseo di Team Aruba na Buenos Aires, Argentina prome cu regresa cas bek. Diamars ultimo nos atletanan a hasi…Read More »
-
Team Aruba a bishita TECNÓPOLIS PARK
Awe e Team di Aruba a haña e oportunidad di bishita e parke TECNÓPOLIS aki na Buenos Aires. E parke…Read More »
-
Atletanan a disfruta di Buenos Aires
Despues di 1 siman di competencia, awe e atletanan a haja e oportunidad pa wak e diferente parke nan di…Read More »
-
Resumen di Weganan Olimpico Hubenil Buenos Aires 2018
Siguientemente nos ta presenta un resumen cortico pa loke ta e di tres Weganan Olimpico Hubenil Buenos Aires cu e…Read More »
-
Team di Brazil ta riba un otro nivel
Apesar di a purba tur strategia, ekipo femenino di Brazil di un otro nivel. E ekipo di Beach Volleyball femenino…Read More »
-
Coach Irald ta conta di e ekipo femenino di beach volleyball
Coach Irald Phelipa ta elabora riba e prestacion di e ekipo femenino di beach volleyball den e Weganan Olimpico Hubenil…Read More »


text:
E texto pronuncia por diferencia for di e texto skirbi, den cual caso e texto pronuncia ta prevalece.
Señor Presidente, Honorabel Miembronan di Parlamento,
Ministernan y invitadonan, bon dia.
Cu e meta pa promove y sostene e principionan di democracia,
Asamblea General di Nacionnan Uni a proclama 15 di september, esta
mañan, Dia Internacional di Democracia. Cu un eleccion
parlamentario tras di lomba, nos ta para keto riba e balor universal di
democracia, basa riba e libertad di un pueblo pa expresa su mes
libremente, pa determina su propio sistema politico, economico,
social y cultural atraves di eleccionnan popular y liber, unda e votador
por tin e garantia cu su voto ta secreto.
Mester respeta y salvaguardia e libertadnan fundamental aki na tur
momento, sin exclui participacion di ningun grupo.
Awe nos a bini hunto pa celebra apertura di e di 36 periodo di aña
Parlamentario di Aruba. Cada miembro di nos Parlamento,
recientemente elegi, tin un responsabilidad grandi e aña nos dilanti.
Den e sala aki unda representacion di nos ciudadanonan ta materialisa
su mes den cada un di boso – e 21 miembronan di Parlamento – ta
unda democracia di nos pais ta manifesta su mes den su maximo
forma. Akiden lo boso debati, tuma decision y eherce e poder
legislativo confia na boso, pa asina cumpli cu e mandato cu pueblo a
duna, cargando e responsabilidad pa defende y proteha e
principionan di nos Estado di Derecho democratico.
Señor Presidente,
Despues di mas di un aña y mei, e pandemia ta sigui pone un peso
enorme riba nos sistema democratico y ta presenta desafionan pa nos
estado di derecho. Aunke cu e pandemia a mustra nos cu nos mester
a haci algun ahuste fisico pa e practica di democracia, manera limita e
cantidad di parlamentario presente den sala durante debate y
tumamento di decision den cuadro di nos Constitucion, na ningun
momento e limitacionnan aki por hustifica un restrincion na eherce e
poder democratico.
Mientras cu e pandemia di COVID-19 su impacto ta keda visibel y a
pesar di tur e retonan y riesgonan di contagio, nos mester mira cu
satisfaccion cu nos por a organisa un eleccion parlamentario di forma
democratico. Mescos cu nos tabata testigo con e pandemia a afecta
severamente e pilar principal di nos economia, nos mester ta hopi
consciente cu no tabata tin un prueba mas grandi pa nos democracia
cu e pandemia aki.
Democracia ta un bien cu mester wordo defendi y protehi
constantemente. E no ta solamente un forma di gobernacion caminda
pueblo ta scoge su representantenan pa goberna. E ta un balansa
entre poder y servidumbre, entre autoridad y consenshi social.
Democracia ta e.o. ciudadanonan, hopi biaha den forma boluntario,
manifestando y tumando iniciativanan pa bienestar general y yudando
na mehora e comunidad cu nan ta biba aden. Pa pueblo en general, e
ta un balansa entre derecho y deber, entre libertadnan personal y e
interes general y cu e interes general no ta e colectivo di e interesnan
particular hunto.
Tur e diferente caranan aki di democracia ta exigi su debido tempo di
reflexion. Pero manera nos y henter mundo a experencia, un
pandemia ta duna tiki espacio pa reflexiona. E ta rekeri tin biaha
decisionnan y accionnan drastico cu por parce cu democracia ta bay
den conflicto cu derechonan humano. Mi ta bisa ‘cu por parce’,
pasobra hasta pueblonan cu kier proteha nan derecho y libertadnan,
ta spera tambe cu nan lidernan proteha nan contra un enemigo
inespera y invisibel manera un pandemia.
E contradiccion aki ta inherente na democracia: si un poder no
experencia cu un otro poder ta contra-arest’e y ta manten’e den
balansa, bo ta haya un poder absoluto cu na su lugar ta destructivo pa
e mesun democracia.
Expertonan internacional ta keto bay analisando e grado di
compromiso desea entre interes general y medidanan temporal cu
por limita e libertadnan cu nos a custumbra cu ne. Aunke cu ainda no
tin un pensamento uniforme riba esaki, locual si por conclui ta, cu
caminda democracia ta profundo hancra den curason di pueblonan,
ta tuma mas tempo pa tuma medida cu por restringi
libertad. Importante ta awor, pa recupera y siña for di e experencia
aki.
E pandemia a siña nos lesnan cu por sirbi nos pa mehora y fortifica nos
democracia. Nos a siña por ehempel cu solidaridad ta esencial pa tin
un stabilidad den nos sociedad. Un pueblo solidario no ta bringa
unicamente pa su propio interes, pero ta tene debido cuenta cu e
libertad y interesnan di su prohimo tambe.
Pero tambe tin lesnan cu nos no a caba di siña, entre otro, e echo cu
nos mester traha riba confiansa mutuo como pueblo. No solamente
pueblo mester tin confiansa den gobernacion, pero gobernacion
tambe mester tin confiansa den profesionalnan y miembronan di nos
comunidad cu tin interes general na pecho, manera maestronan,
esnan cu ta brinda cuido y esnan encarga cu orden publico. Na
momento cu nan profesionalidad wordo cuestiona, nos ta atachando
nos ordo legal democratico.
Nos por tin diferencianan di opinion riba tur tereno. Pero un cos nos
como Arubiano mester por confia den dje ta cu, irespecto ken ta na
mando, semper e balansanan democratico cu pueblo kier cuida lo
wordo restaura danki na e sistema democratico vigente den Reino cu
ta aplicabel aki tambe y cu hopi otro pais den region ta anhela.
P’esey institutonan ta sumamente importante tambe pa garantisa e
balansanan democratico. Nos mester ta hopi cauteloso pa no mina
esakinan, pasobra hustamente e institutonan aki y e ordo legal
democratico cu nos ta biba aden ta mantene nos libertadnan y
derechonan riba pia.
Den e aña parlamentario cu ta habri awe, gobierno y parlamento
conhuntamente ta bay sigui traha riba e oportunidad y posibilidadnan
cu e pandemia aki a ofrece. Y cu esaki, lo sigui fortifica pilarnan di
democracia den nos pais pasobra calidad di nos democracia ta
depende di un structura transparente, responsabilisacion y bon
gobernacion.
Gobierno tin e compromiso pa sigura implementacion di e
proyectonan y iniciativanan pa aumenta transparencia y combati
corrupcion y pa implementa un plan integral riba e maneho di
integridad di acuerdo cu e mihor practicanan den Reino. Lo introduci
y aplica na un forma activo e Sistema Nacional di Integridad di e
organisacion Transparency International.
Un pais ta logra crecemento economico solido y sostenibel
fomentando stabilidad economico y financiero. E pandemia a subraya
e necesidad di diversifica nos economia. E maneho economico
consistiendo di e 6 sectornan prometedor, caminda e sector
agricultor, economia circular y industria creativo ta forma un parti
cardinal di dje. Nos a mira e importancia di seguridad alimenticio y
estimulo di actividadnan agricultural.
Gobierno a mira un aumento di interes pa e sector aki y e posibilidad
di inovacion cu tecnologianan moderno contribuyendo asina na un
desaroyo economico sostenibel. Ademas di esaki, mester haci uso di e
oportunidad pa diversifica e pilar economico principal di nos pais cu
ta cuadra mas cu un turismo di calidad y sostenibel di acuerdo cu e
principionan di un economia blauw.
Lo continua cu e proceso di eliminacion di e burocracia inecesario cu
ta causa frustracion y tardansa cerca e clientenan di departamentonan
gubernamental. Den esaki transparencia ta esencial y e proyecto di egovernment lo continua na tur nivel di nos aparato gubernamental.
Esaki ta e base pa un clima di inversion sano cu lo conduci tambe na
mas cupo di trabao y mas oportunidad empresarial. Empleo ta e
vinculo mas directo entre actividadnan economico di un pais y e
aumento di e nivel di bida. P’esey ta asina importante pa inverti den e
desaroyo di e recursonan humano y pa promove seguridad di empleo.
Hopi hende a perde trabao durante e pandemia aki of ainda no ta
cobrando un salario completo. Gobierno lo crea condicionnan
structural y duradero pa evita perdida di empresa y cupo di trabao;
principalmente pa nos hendenan local. Empleo mester ta digno,
decente y cu oportunidad igual pa homber y muhe, cu salarionan
husto cu ta supera necesidadnan basico.
Un economia sano y capas di absorbe efectonan externo, ta bay man
den man cu un bon maneho riba finanzas publico. Aunke recuperacion
di nos economia a cuminsa, nos no por yega por lo pronto na un
presupuesto balansa. E sosten di likides di Hulanda a alcansa e suma
di 900 miyon florin caba y Gobierno ta premira cu den e prome cuartal
di 2022 ainda lo mester haci un apelacion pa sosten financiero for di
Hulanda den forma di un prestamo. Sinembargo, nos recuperacion
economico ta determinante den esaki.
Mientras cu di un banda, lo sigui traha pa crea un cuadro financiero
na nivelnan manehabel door di baha gastonan innecesario y introduci
reformanan, manera entre otro un reforma fiscal, manera recomenda
pa Fondo Monetario International.
Di otro banda, e masterplan Reposicionando Rumbo di nos Pais lo ta e
fundeshi pa desaroya y diversifica nos economia di un manera
duradero y sostenibel hunto cu sector priva. Gobierno lo ta pro-activo
riba tereno economico cu e tarea principal di facilita inversion y
produccion den consulta estrecho cu e sector. Tambe lo sigui tuma
pasonan concreto pa e desaroyo di San Nicolas.
Nos stabilidad economico ta wordo complementa cu desaroyo di nos
infrastructura fisico. Nos tur ta consciente cu no por permiti un
desaroyo infrastructural sin combina esaki cu desaroyo teritorial y su
efecto riba medio ambiente. Gobierno ta den proceso di formalisa e
Plan di Desaroyo Teritorial cu Regulacion (ROPV) pa guia e desaroyo
teritorial door di aplica reglanan specifico relaciona cu e uzo di e
teritorio y awanan rond di Aruba.
Cu e meta pa busca un balansa entre desaroyo economico y
proteccion di nos naturalesa y medio ambiente, otorgamento di
tereno lo conoce un proceso transparente y husto pa e ciudadano.
Gobierno lo bin cu un maneho specifico pa yega na un solucion
permanente pa e proceso di separa, procesa y reduci desperdicio,
tanto solido como likido. Esey mester conduci na saneamento di e
dumpnan na Parkietenbos y Sero Thijshi, como tambe restructura e
sistema di plantanan di tratamento di awanan sushi na Bubali. Un
maneho ambiental duradero ta solamente posibel si e comportacion
humano ta corecto. Esencial den esaki ta educacion y
conscientisacion, cuminsando for di tempran na scol.
Señor Presidente,
Aruba tin mester di sistemanan di gestion publico den cua tur esnan
responsabel – nos institutonan, organisacionnan publico, semipublico y priva – ta duna cuenta y ta tene nan mes na nos leynan.
Gobierno ta compromete su mes pa traha cu e gruponan di interes cu
atencion special pa e derechonan di nos muchanan, nos grandinan y
esnan cu capacidadnan limita.
Criminalidad bao di nos hobennan, violencia domestico y abuso sexual
contra nos muchanan y hobennan ta keda alarmante. Ta sumamente
importante pa seguridad y trankilidad di cada ciudadano wordo
garantisa. Conhuntamente cu e organisacionan activo den e ramo aki
lo traha riba diferente programa pa combati e fenomeno aki.
Lo percura pa mas accesibilidad di ayudo profesional y lo enfoca riba
e gruponan mas vulnerabel den nos comunidad. Un pueblo cu ta mira
husticia prevalece, ta experiencia esaki como un recompensa di
democracia.
Enseñansa, deporte y cultura mester brinda perspectiva un biaha mas
pa nos muchanan y hobennan. Den un fase tempran mester pone
atencion riba e factornan cu por conduci cu nan ta bay den mal
caminda. E formacion di e mucha y e hoben mester tuma luga na cas,
den e bario y na scol, cu enfoke riba norma y balornan. Central den e
maneho di Gobierno ta keda e ser humano, specialmente pa resolve e
problemanan social hunto cu e organisacionnan activo riba e
terenonan aki. Lo continua cu un maneho integral pa yuda forma nos
muchanan y hobennan di e mihor manera y combati e problemanan
cu mas efectividad.
Lo haci tur esfuerso pa crea un ambiente mas sigur cu un plan di accion
mas agresivo den prevencion di criminalidad invirtiendo mas den
cuerponan di orden publico y dunando nan e hermentnan necesario
pa por combati criminalidad efectivamente. Gobierno lo evalua
solucionnan preventivo. Controla pa Ministerio Publico y dentro di
maneho di Husticia, lo amplia e poder investigativo di cuerpo policial
pa asina por actua mas eficiente ora cu mester. Asina tambe lo
optimalisa e maneho strategico di nos instituto coreccional cu
programanan dirigi na resocialisacion di e presonan.
E derechonan fundamental di bida y di dignidad humano a haya nan
mes bou di presion durante di e pandemia. Maneho di migracion
mester conecta miho riba nos necesidadnan economico y alabes frena
migracion ilegal y elimina violacion di derechonan humano door di
trafico y contrabanda di persona. Esey ta nifica cu e proceso di
permiso di estadia mester bira uno mas transparante; cu mas control
na pia di trabao.
E texto pronuncia por diferencia for di e texto skirbi, den cual caso e texto pronuncia ta prevalece.
Pa garantisa salubridad publico a rekeri hopi esfuerso cu e diferente
olanan di infeccion cu nos a conoce. Aunke Gobierno ta sigui cu su
esfuersonan pa baha gasto, cuido medico adecuado y di calidad ta
keda punto di salida. Lo promove un cooperacion mucho mas estrecho
entre hospitalnan di Reino: conhuntamente lo haci e compra di
medicina, material y aparatonan y fortifica e cooperacion entre e
prome y di dos liña di cuido. Ademas lo sigui enfoka pa hisa e tasa di
vacunacion contra COVID-19 pa asina Aruba por recupera.
Cu asistencia di PAHO y gruponan di interes a realisa un Plan Nacional
di Prevencion pa asina promove un miho cuido medico y un miho
calidad di bida. Lo introduci un plataforma digital pa registra
indicadornan di malesanan no-transmisible, cual ta e causa principal
di morto prematuro aki na Aruba. Hunto cu e instancianan concerni,
lo prepara un plan integral pa brinda asistencia, guia y cuido na e
adulto mayor, pa asina garantisa cuido responsabel y di calidad cu
cada un tin derecho riba dje.
Hopi di nos ciudadanonan a traha incansablemente bao hopi presion
pa duna yudansa na esnan den necesidad. Gobierno no solamente ta
desea di expresa gratitud na e personanan aki pero tambe na tur
esnan cu a traha hopi ora pa percura pa nos cuido medico, ordo
publico, seguridad y otro areanan menos visibel, pero no menos
importante.
E pandemia a habri nos wowo mas ainda riba e importancia di
educacion y creacion di acceso na informacion pa nos muchanan. Nos
no por laga ningun hende atras. P’esey nos lo sigui percura pa nos
muchanan sigui desaroya habilidad di siglo 21 y transforma nan den
adultonan cu responsabilidad civico. Lo acelera inovacion den
educacion y lo ehecuta e Plan Nacional di Enseñansa 2030. Lo evalua
calidad di enseñansa y sincronisacion cu mercado laboral.
E texto pronuncia por diferencia for di e texto skirbi, den cual caso e texto pronuncia ta prevalece.
Hunto cu sector priva lo implementa e programa ‘Enseñanza di
Segundo Oportunidad’ caminda dropouts por sigui studia of siña un
vocacion practico di acuerdo cu e mercado laboral pa asina por ta
ciudadanonan digno y exitoso.
Sr. Presidente,
Democracia no ta perfecto, pero ta e mihor sistema cu paisnan
occidental a adopta pa ordena nan podernan ehecutivo y legislativo.
Otro variantenan – sea na man drechi of man robes di e spectrum
politico – no ta garantisa e libertadnan y biennan cu nos ta anhela
asina tanto manera libertad di expresion, autodeterminacion,
eleccionnan liber y derechonan humano. Institutonan y ciudadanonan
ta yuda mantene e completo aki den balansa constantemente.
Nos mester ta consciente cu e efectonan di un crisis di e caliber di
COVID-19 y e consecuencianan cu e pandemia a trece cu ne, a mishi
cu nos democracia te den su alma. Ta e cualidadnan humano manera
solidaridad, convivencia, responsabilidad civico y hecho cu nos ta
forma parti di Reino Hulandes a yuda y ta yudando nos surpasa e
periodo aki. Nos parlamento ta hunga un rol sumamente importante
den e proceso aki.
E echo cu nos tur ta diferente y ta pensa diferente, no kiermen cu cada
un mester bay su caminda separa. Pa nos Pais progresa, union ta
necesario, pasobra trahando hunto nos ta mas fuerte, nos por logra
solucionnan duradero y sostenibel. Union no ta nifica cu nos mester
pensa mescos. Cada ciudadano tin talentonan unico, cu tin un balor
special, cu ta diferente di otro, pero conhuntamente lo haci Aruba
progresa.
Sr. Presidente,
Mi ta declara, manera nos Constitucion ta prescribi, e aña
parlamentario 2021-2022 pa habri. Cu Dios ilumina cada un di nos y
guia nos pasonan pa bienestar y progreso di nos Pais.


text:
ORANJESTAD: En conexion cu celebracion di nos dia Nacional dia di nos Himno y Bandera 2022 e Mandatario di Enseñansa ta bishitando diferente scolnan rond di Aruba e siman aki. Diamars mainta tempran e alumnonan di Colegio Felipe B. Tromp na Noord tabata warda Minister Endy Croes su presencia y cu hopi entusiasmo. Na su yegada e Mandatario a wordo ricibi pa cabesante di scol sr. Selwyn Rosenstand. Despues di a saluda alumnonan e Mandatario a bishita e klasnan 5 y 6 unda a duna un charla y asina transmiti e historia di nos Himno y Bandera en coxecion cu celebracion di nos dia Nacional. ‘Ta honor pa mi por a para mainta dilanti e klasnan pa comparti e historia di nos simbolonan Nacional esta Himno y Bandera den su totalidad y inculca den e muchanan e sentimento comun di kico ta significa nos Himno & Bandera cu den e trayecto pa pa Status Aparte, Libertad di Aruba a hunga un rol hopi importante pa unifica un pueblo’, e Mandatario a expresa. Minster Endy Croes a sigui bisa cu e muchanan a scucha cu hopi atencion y a intercambia informacion. ‘Mi spera di e manera aki den e funcion di Minister di Enseñansa y Deporte nos por keda contribui tambe na nos pais traspasando e historia na nos muchanan cu mañan lo sirbi e pais aki.
Sr.Rosenstand a expresa di ta sumamente contento di a ricibi bishita di e Mandatraio di Enseñansa y Deporte y cu e la comparti un momento cu e alumnonan y nos ta spera di ricibi e Mandatario mas biaha na nos scol. Mester agrega cu Felipe B. Tromp ta scol basico cu tur yiunan di Minister Endy Croes a bishita.
Finalisando Minister Endy Croes ta gradici e cabesante di scol sr. Selwyn Rosenstand, docentenan y specialmente e alumnonan e bunita recepcion y un mainta asina ameno. Alabes ta invita henter Aruba pa celebra 18 di maart den grandi.


text:
ORANJESTAD, Aruba – 12 di mei 2021: Recientemente e consul general di Gobierno di Merca, staciona na Corsou, responsabel pa e islanan den Caribe Hulandes, esta Allen Greenberg, tabata di bishita na oficina di Aruba Hotel & Tourism Association (AHATA). Ey e diplomatico Mericano a topa cu Tisa LaSorte, e CEO di AHATA, kende a yam’e un caluroso bonbini na Aruba y a delibera riba metanan di interes comun.
Topiconan cu AHATA a trata cu e consul Mericano tabata entre otro riba desaroyonan cu turista di Merca pa Aruba, inversion Mericano na Aruba, desaroyonan cu Pre-Clearance di migracion di Merca na Aruba y e maneho di pandemia. “E tabata un combersacion hopi positivo cu intencion di sigui colabora”, asina Tisa LaSorte a duna di conoce despues di e encuentro ameno aki.
Regularmente AHATA, siendo e asociacion cu ta representa henter e industria di turismo di nos isla, ta delibera cu varios departamento di gobierno local, cu entidadnan local, otro organisacionnan y tambe cu representantenan diplomatico di otro paisnan. Y separa di mantene relacion estrecho na nivel local, tambe AHATA ta forma parti di otro organisacionnan di turismo den Caribe, Europa, Merca y na nivel mundial.
Aruba Hotel and Tourism Association (AHATA) ta representa e sector turistico di nos pais desde su fundacion na aña 1965. Actualmente AHATA ta conta cu mas di 120 miembro y ta responsabel tambe pa e “Aruba Casinos Association” y e “Aruba Hospitality and Security Foundation”. Su rol primordial ta di ta e bos pa crecemento sostenibel pa tur su miembronan.


text:
63% di locual a ricibi na april 2019!
A.T.A. ta desea pa informa nos comunidad di e situacion actual pa loke ta trata e industria turistico, conforme informacion compila na e momentonan aki.
Turismo ‘stay-over’
Durante luna di april 2021 nos isla a yama bonbini na un total di 58.774 bishitante ‘stay-over’. Di e bishitantenan aki, 53.556 tawata procedente di Norte America y 2.530 tawata procedente for di diferente paisnan Europeo. 1.655 bishitante tawata procedente di Latino America y 1.033 bishitante di otro pais/islanan den region.
Turismo crucero
E industria di crucero a paralisa desde inicio di e pandemia.
E situacion di e barconan cu por mira staciona den nos waf ta un asina yama ‘warm lay-up’ cual kiermen cu e barco ta riba un standby, wardando riba instruccion na momento cu operacionnan reinicia. E actividad aki ta produci cierto entrada pa nos economia entre otro unda e barconan ta abastece nan productonan localmente. No tin turista riba e barconan pero solamente e minimo na tripulante (skeleton crew) y nan mester cumpli estrictamente cu tur protocol local y internacional pa loke ta e pandemia actual.
Kico por spera pa e resto di 2021?
Basa riba diferente desaroyo actual y tambe analisisnan pa loke ta trata e transporte aereo, ta observa e forecast pa e di dos kwartaal. E proyeccionnan ta mustra un crecemento di entre 15% pa 37% compara cu e prome kwartaal di 2021 durante cual A.T.A. a ricibi un total di 112,317 turista. E proyeccion revisa ta brinda indicacion cu Aruba lo por ta cerando 2021 conforme e scenario ‘cautelosamente optimista’ (recuperacion vs. 2019: 55%) na luga di e scenario ‘conservativo’ (recuperacion vs. 2019: 45%). Ora compara kwartaal 1 di 2021 cu kwartaal 1 di 2020, esaki ta mustra un grado di recuperacion di 49%. Y si compara esaki cu kwartaal 1 di 2019, e grado di locual a recupera den kwartaal 1 di 2021 ta di 38%.
Tourism credits / Central Bank of Aruba
Di acuerdo cu Banco Central e asina yama ‘Tourism Credits’ (cual anteriomente tawata wordo yama ‘Tourism Receipts’) pa aña 2020 a contribui cu AWG 1.905.2 miyon den nos economia, cu ta 49% menos compara cu 2019. Esaki naturalmente ta debi na e pandemia global di Covid-19 unda Aruba tambe a cera su fronteranan temporalmente cual a inicia na luna di maart 2020 te cu juli 2020.
Mescos cu otro destinacionnan, nos isla ta pasando den momentonan di reto pa loke ta trata e pandemia aki. Sinembargo, por mira claramente cu e impacto di e vacuna ta hungando un papel positivo. Tambe e participacion di gran parti di nos comunidad pa loke ta trata pa mantene nos mes na e protocolnan estableci door di diferente instancia ta dunando su frutonan pa asina baha e cantidad di casonan positivo di Covid-19 na Aruba. Y cu esaki poco poco nos economia ta recuperando.
Hunto nos lo vence y nos isla y su turismo lo sigui florece.


text:
Detencion despues di control na Tanki leendert. A descurbi basta droga den auto cu a pone polis activa mesora.
Esaki a tuma luga diadomingo pasa di 4:30pm, ora cu patruya di playa a para un Toyota Alteza color blanco (A-68895) pa control y a canta bingo na momento cu a topa cu basta droga den e vehiculo.
A bin topa dos boter di glas yena cu marihuana. A haci detencion mesora na e sitio y a pidi transport’e polical p’asina hib’e warda. A confisca tanto e droga como e Toyota Alteza color blanco, cu no tabatin number riba dje.


text:
ORANJESTAD – Pa diabierna awor tur e cayanan di santo na San Miguel ta completamente asfalta. Habitantenan a haci un peticion na Minister di Infrastructura Benny Sevinger, pero tambe a papia cu Prome Minister Mike Eman durante su bishita den bario. A mustra cu nan tin dos prioridad: Luz pa e bario y asfalt pa camindanan. “E por parce cosnan chikito, pero pa e habitantenan nan ta importante,” Prome Minister Eman a bisa diamars ultimo ora cu el a bishita e area y mira cu enberdad DOW a cuminsa asfalta e camindanan.
Recientemente a cumpli cu e prome deseo di e habitantenan caba, ora cu ELMAR a instala puntonan di iluminacion nobo den e cayanan di San Miguel. Awor e asfalt a yega pa tur e cayanan di San Miguel. E cayanan asfalta ta tanto den e area pabou di caminda como esun banda pariba y ta pasa dilanti mas o menos 200 cas. E habitantenen no mester biba mas den e stof di tur dia.
Ing. Marlon Croes, director di DOW, a splica cu e camindanan a wordo asfalta siman pasa, mientras cu e siman aki ta haci e acabado, cu ta e banchinan na banda di e caretera. E proyecto di 250 mil florin pa asfalta e area na San Miguelo ta uno basta grandi, mas cu 10 caya y ta pasa dilanti casi 200 cas.
“Nos ta contento cu e trabounan aki ta canando basta rapido. E proyectonan ta encera menos stof, mas trankilidad pa e hendenan den e bario. Nos a haci un compromiso cu ta keda realisa pa nos hendenan. Y awe e habitantenan di San Miguel tambe ta conoce e mehoracionnan aki, den nan caya y iluminacion,” Prome Minister Eman a bisa.
Croes a bisa tambe cu pa realisa e proyectonan di asfalta caminda, a sinta na mesa cu funcionarionan di DOW y Team di Minister Sevinger, pa mira con ta hinca e lista den otro. Asina a pasa caba den barionan na San Nicolas, Cura Cabay, Savaneta, Pos Chiquito, Primavera y ta preparando pa bay Noord, Alto Vista y diferente otro bario mas. Interesante ta cu mayoria di e trabounan aki ta wordo haci door di personal di DOW mes, incluso verkeersplateau’s , cu mayoria ta wordo construi den oranan di anochi pa marduga. “Pesey mi tin cu manda un reconocimento pa e trabou di calidad y dedicacion di empleadonan di DOW cu ta realisando e proyectonan aki pa un miho calidad di bida pa nos ciudadanonan,” e mandatario a bisa.


text:
Elliott Loonstra PLY a wordo nomina door di ARTBO (Aruba Taekwondo Bond) y honra cu dos premio pa Para Atleta di Aña durante e Premio Excelencia den Deporte pa aña 2022 na Aruba. Entrega di premio pa añanan 2019 y 2020 no a tuma lugar pa motibo di e pandemia di Covid cu a afecta mundo henter. E Premio Excelencia den Deporte pa aña 2021 si a tuma lugar y a otorga premionan na atletanan pa e añanan anterior, excluyendo aña 2020 pa motibo di Covid cu a causa falta di actividadnan deportivo. E premionan a wordo otorga na tanto atletanan cu- y sin descapacidad fisico. E premio pa aña 2019 a wordo presenta na Elliott Loonstra PLY door di Prome Minister di Aruba Sra. Evelyne Wever-Croes mientras e premio pa aña 2021 a wordo presenta na Loonstra PLY door di e secretaria di Comite Paralimpico Aruba, Sra. Shardea Croes. Di 6 atletanan nomina pa ARTBO, Elliott Loonsytra PLY tabata e unico atleta cu a ricibi premionan na e evento prestigioso aki. E ceremonia ta marca e di tres aña consecutivo (2018, 2019, 2021) cu Elliott Loonstra PLY ta wordo nombra Para Atleta di aña aki na Aruba. Un momento di orguyo grandi pa Elliott Loonstra PLY y su famia y tambe su entrenador Luciano Mazzeo y e Comite Paralimpico Aruba.
Un siman despues Elliott Loonstra PLY a wordo invita pa ta un panelista durante e conferencia ‘Lidera-Purpose as Power Event’ pa yuda motiva y siña studiantenan hoben di Aruba kico mester pa bira un atleta na nivel elite. E evento a tuma lugar dia 26 di augustus di e aña aki y mas di 400 studiantenan atleta a atende. Hunto cu otro panelistanan Elliott Loonstra PLY a splica su pensamentonan y experiencia den e mundo di deporte y con esaki a afecta su bida y bista riba deporte. E evento aki tambe a wordo atendi pa ex- strea di NFL y actual orador motivacional Sr. Trent Shelton. E evento tabata un exito grandi y Elliott Loonstra PLY tabata hopi honra di por a forma parti di esaki. E ta spera di por participa na otro eventonan den futuro pa asina e por yuda y motiva mas studiante den deporte y na mes momento educa ariba e movimento Paralimpico cu ta pasando na mundo henter.
Actualmente Elliott Loonstra PLY y su entrenador Luciano Mazzeo ta na Paris Francia pa competi na e ‘2022 Paris Grand Prix Series of Para-Taekwondo’. E peleanan lo tuma lugar dia 5 di september 2022 y nos kier desea Elliott Loonstra PLY y su entrenador Luciano Mazzeo tur exito durante e pelean.


text:
- Photo sizesSquare
Thumbnail
✔ XXS - tiny
XS - extra small
S - small
M - medium
L - large
Home / FACULTAD EDUCACIÓN / MAESTRÍA EDUCACIÓN / Reunión SIFA docentes Secretaría de Educación Distrital 2016 14
- reunion profesores sed sifa maestria educacion-14
- reunion profesores sed sifa maestria educacion-12
- reunion profesores sed sifa maestria educacion-13
- reunion profesores sed sifa maestria educacion-10
- reunion profesores sed sifa maestria educacion-11
- reunion profesores sed sifa maestria educacion-8
- reunion profesores sed sifa maestria educacion-9
- reunion profesores sed sifa maestria educacion-7
- reunion profesores sed sifa maestria educacion-6
- reunion profesores sed sifa maestria educacion-5
- reunion profesores sed sifa maestria educacion-3
- reunion profesores sed sifa maestria educacion-4
- reunion profesores sed sifa maestria educacion-2
- reunion profesores sed sifa maestria educacion-1


text:
Tony Robbins? Steven Covey? Si bo ta conoci cu e nombernan aki, e ora probablemente bo ta consciente di e beneficionan di ta y pensa positivo. Un actividad relaciona cu esaki, y cu ta creciendo den popularidad, ta e practica di afirmacion.
Kico ta afirmacion?
Hopi hende ta practica afirmacion. Di comerciante y deportista te cu ama di cas; e practica ta birando mas y mas popular. Sea ta den mundo di comercio, benta, salud, deporte, psicologia y marketing, mas y mas hende ta practica afirmacion; e actividad di recita frasenan (ideanan) cu bo kier percibi como berdad.
Afirmacionnan ta frasenan cortico cu ta afecta bo mente consciente y inconsciente. E palabranan cu ta forma e afirmacion automaticamente y involuntariamente ta trece padilanti imagennan mental cu por inspira y motiva. Ora bo ripiti afirmacionnan y e imagennan mental cu ta resulta, bo ta afecta bo mente subconsciente cual na su turno ta influencia comportacion, custumbernan, accionnan y reaccionnan.
E origen di practica afirmacion
Den su esencia, e practica ta basa riba e concepto di simplemente 'pensa positvo'. E idea tras di esaki ta cu un actitud mental positivo, cu ta wordo sosteni pa afirmacionnan, lo conduci na exito den tur aspecto di bida.
E origen di e manera di pensa aki ta wordo atribui na bukinan cu a wordo skirbi na final di e 'Gran Depresion' di 1929. Tabata personanan manera Dale Carnegie y Napoleon Hill cu a skirbi e prome bukinan cu a toca e mentalidad aki.
Durante añanan '50 y '60 mas autor a sigui e liña aki di pensa positivo, cada un riba nan mesun manera. Norman Vincent Peale a publica 'The Power of Positive Thinking' na 1952, mientras cu den su buki 'Psycho-cybernetics' (1960), Maxwell Maltz a splica con pa usa entrenamento mental a base di pensamentonan positivo.
Con afirmacion por yuda'bo?
Afirmacionnan ta yuda'bo sinti mas positivo, energetico y ta yuda'bo posiciona bo mes miho pa por cambia bo bida di paden y pafo. Tambe, afirmacionnan ta motiva'bo pa mantene bo mente enfoca riba bo meta. Un otro aspecto di afirmacionnan ta cu nan ta activa bo mente subconsciente y consecuentemente ta cambia e manera cu bo ta pensa y actua.
Tin base cientifico pa afirmacion?
Afirmacion ta algo cu ta wordo asocia cu pensamento New Age y/of New Thought. Proponientenan di afirmacion ta di opinion cu pensamentonan, deseonan y emocionnan ta loke ta crea nos mundo. Un critica di e pensamento New Age ta cu varios ponencia no lo ta basa riba ciencia. Pero e practica di afirmacion no ta simplemente un concepto sin base. Varios analisis cientifico a wordo haci riba e efectonan di practica afirmacion. Ta interesante pa wak kico cientificonan ta pensa di esaki.
Dos estudio publica hunto den e revista cientifico Body Image na 2015 bou di e titulo 'Self-affirming trait kindness regulates disgust toward one's physical appearance' a mustra cu e practica di afirmacion basa riba e caracteristica di 'bondad' ta yuda regula disgusto corporal den personanan cu ta disgusta cu nan apariencia fisico (Powell, Simpson & Overton, 2015).
Similarmente, un otro estudio recien publica den Journal of Experimental Social Psychology titula 'Affirmation prevents long-term weight gain' a mustra cu afirmacion por preveni cu persona cu ta core riesgo di sobrepeso ta sigui subi mas di peso. Den e estudio aki, cientificonan a tuma contacto cu hende muhe cu a participa den un estudio di sobrepeso cu a envolvi afirmacion mas di dos aña despues cu nan a participa den e estudio aki. E muhenan cu a practica afirmacion, no a subi di peso mientras cu e muhenan cu tabata den e grupo di control si a sigui subi di peso (Logel, Katmandu & Cohen, 2018).
Un otro estudio (Tang & Schmeichel, 2015) cu a mustra e efectonan positivo di afirmacion riba salud, a keda publica den e revista cientifico Biological Psychology. Segun Tang y Schmeichel, e practica di afirmacion por reduci presion arterial. Por ehempel, un persona cu ta afirma su mes no ta experiencia un subida den ritmo cardiaco ora e wordo insulta. Den otro palabra, si bo ta un persona cu ta rabia of ansha lihe, kisas introduci un practica di afirmacion den bo rutina diario por percura pa varios beneficio pa bo salud fisico y mental.
Con ta practica afirmacion?
Un afirmacion ta un declaracion cu mester wordo ripiti y skirbi frecuentemente. Esaki ta algun conseho pa skirbi bo mesun afirmacionnan:
- Skirbi un afirmacion cu ta reforsa e pensamentonan positivo cu bo lo kier tin di bo mes (balentia, beyesa, sabiduria, etc.).
- Skirbi den un tempo presente (ami ta).
- Cu bo texto, expresa un bondad y generosidad profundo dirigi na bo mes.
- Skirbi e texto na un manera hopi personal. Bo afirmacion ta pa'bo so.
Haci e recitacion (y skirbimento) di e afirmacionnan un rutina diario. Preferiblemente, algo cu bo ta haci na varios momento di dia. Por ehempel, ripiti e afirmacionnan pa 5 minuut, tur mainta ora bo lanta, merdia ora di break y anochi prome bo drumi.
Ehempelnan di afirmacion
Afirmacionnan por tin varios intencion. Por ehempel, felicidad, salud fisico, maneho di placa, exito comercial, etc. Algun ehempel di afirmacion ta:
- Ami ta contento y feliz.
- Ami ta hopi satisfecho cu mi bida.
- Mi bida ta yen di amor, alegria y amistad.
- Ami ta kies pa habri mi curason y laga cosnan bunita drenta den mi bida.
- Ami tin e control riba mi bida.
- Tur cos den mi bida ta exactamente manera cu nan mester ta.
- Mi relacionnan ta yena di amor y harmonia.
- Mi ta un fuente di energia positivo.
- Mi salud ta e cos di mas importante pami.
- Mi tin e poder pa controla mi peso.
- Mi curpa ta un tempel y mi ta tene mi tempel limpi.
- Mi ta un ganador.
Esnan cu conoce e boxeado Floyd Mayweather kisas ta conoci cu algun lema cu e deportista aki ta gusta usa y instrui su siguidonan pa ripiti cun'e. Por ehempel, 'all work is easy work' y 'hard work & dedication. Tambe, na dado momento durante su carera el'a cuminsa yama su mes TBE (the best ever) anto produci paña y acesorio cu TBE. Mientras cu hopi lo considera esakinan nada mas cu un deportista gabando su mes, e practicanan di Floyd Mayweather por wordo cualifica como un practica di afirmacion.
Consecuencianan negativo di afirmacion
E practica di afirmacion no ta pa tur hende. Ta berdad cu un persona insigur por beneficia di un practica di afirmacion. Pero tin estudio cu a mustra lo contrario ora ta trata di hende cu ya caba tin un creencia negativo di nan mes (Wood, Perunovic & Lee, 2009). Un persona, cu ta berdaderamente kere algo 'malo', lo sinti su mes ainda mas malo ora e cuminsa practica afirmacion. Esaki ta paso e declaracion cu e ta haci, ta totalmente contrario na su creencia central tocante e aspecto aki di su mes. Pues e practica di afirmacion, a pesar di por tin resultadonan positivo pa hopi hende, no necesariamente ta funciona pa tur hende.


text:
ORANJESTAD – DIMAS a tuma nota di un reportahe dialuna mainta den un medio di comunicacion encuanto un malcomprondemento di e proceso di cita na momento cu un hende ta pidi proteccioninternacional (e.o asilo) na Aruba.
Ta asina cu nos ta atende personanan cu a haciun peticion pa cita of cu ta bin pa un entrevista referente un peticion di asilo personalmente. Ta importante pa reitera cu na momento cu un hende indica cu e tin mester di proteccion, cumester scucha su relato personal.
Pa cu esaki mester tene cuenta cu e siguiente puntonan di e proceso manera e ta aplicable na Aruba:• Un persona cu ta pidi asilo of cu ta bin paun entrevista referente su asilo ta wordoscucha en persona. • DIMAS ta invita e persona cu anticipacionpa e por prepara pa su entrevista y trece tur loke e ta kere ta necesario pa cu esaki.Tene na cuenta cu e invitacion ta bin via di e correo electronico cu e persona suminstra. Ta importante pa e correo suministra ta di e persona en cuestion mes y cu ta controla regularmente e correo suministra.• Ta permiti solamente e persona cu cita paatende e cita y drenta e edificio di DIMAS. No ta permiti pa tin otro persona/maspersona presente durante di e cita na DIMAS.• Ta conduci tur cita den e idioma di escogencia di e persona y tur documento presenta ta den e idioma di escogencia di e persona tambe. Cualkier documento cu tawordo firma ta semper den e idioma di escogencia di e persona.• Ta considera personanan cu no atende nancita sin un motibo valido, cu nan no tainteresa mas den nan peticion cuconsequencia cu e peticion por termina prematuramente.• Na momento cu un hende no por presenta na un cita, mester informa esaki por lo menos 48 ora adelanta y mester presenta motibo valido pa cu esaki. Si no tin motibovalido y e persona no presenta na su cita esaki ta wordo considera como un falta di interes pa su peticion cu e mesunconsequencia previamente menciona.• Ta reitera cu e procesonan di proteccion(asilo) ta procesonan voluntario, si un personan ta desea di tin representacionlegal e por haci esaki riba su propio gastonan y pafor di e horario di su cita na DIMAS. Durante di e cita na DIMAS tascucha e cliente so.
Despues di e proceso di registracion y demascitanan, e proceso lo continua y e persona en cuestion lo ricibi un contesta mas liherposibel. Den algun caso e ta necesario pa hacicitanan adicional prome cu tuma un decision y e posibilidad di entrega un obhecion y entama di e manera aki un proceso legal si e ta desea esaki.
Tene na cuenta cu e medidanan di COVID takeda aplicable durante di e bishita na DIMAS, pues tapaboca ta keda obligatorio.


text:
ORANJESTAD, ARUBA (18 di september, 2021) – Diabierna 24 di september e artista local Merveline Geerman tin un workshop di mosaic unda participantenan por bin traha un kinikini.
E workshop aki ta di 18.00 – 20.00. E prijs pa por participa ta AWG 50.00 y ta inclui material y bebida refrescante. Edad pa por participa ta 15 aña bai ariba. E workshop aki lo tuma lugar na Cosecha San Nicolas.
Tambe e piesa di kinikini ta disponibel como pakete di DIY. E prijs di un pakete ta AWG 50.00. Delaster dia pa registra y paga pa esaki ta diabierna 24 di september y diabierna 1 di oktober por buska e pakete na Cosecha Oranjestad.
Ta importante pa sa cu durante workshops na Cosecha tur precuacion di higiena y seguridad lo wordo tuma en conexion cu Covid-19.
Pa mas informacion por tuma contacto cu Cosecha Oranjestad na telefoon 5878709. Tambe por manda un email na cosechaworkshop@gmail.com.


text:
ORANJESTAD: 4 di october, riba dia di bestia nos a finalisa e concurso di pintamento “ Stima bo cacho 2021”. Pa di tres añaconsecutivo a organisa un concurso di pintura unda nos muchanandi scolnan basico a participa, expresa y siña tocante Aruba su Ley di Cacho. Na aña 2019 e comision a ricibi 419 pintura, na aña2020 mas di 500 pintura y e aña aki mas 1000 mucha di diferentescol basico a pinta como topico cacho como parti di famia, cachoden cura, cacho na leash of cacho na veterinario.
E meta di e concurso aki ta pa consientisa comunidad perospecialmente nos muchanan tocante cuido di nan mascota y nosLey di cacho. Post Aruba NV a scohe 4 pintura pa stampia den 2022.
Minister di Enseñansa y Deporte Endy Croes ta gradici y felicita e comision cu a organisa e bunita competencia di pintamento y tur nos muchanan cu a participa pa nan excelente creatividad. Un danki special na mayornan y maestronan pa sostene y stimula nosmuchanan.


text:
Kiko ta nifiká Kòrsou Connect pa Kòrsou?
Kòrsou Connect no ta ofrese bentaha pa dunadónan di trabou i trahadónan só. E isla kompletu ta probechá di esaki!
E plataforma ku Kòrsou Connect ta ofresé, ta un impulso enorme pa ekonomía di Kòrsou. Hopi biaha ta fèrfelu pa komo dunadó di trabou partikular òf empresarial pa haña kontakto ku personal bon i konfiabel. Tambe pa esnan ku ta kobra pa dia òf tambe otro buskadó di trabou por ta difisil pa haña trabou kontínuo.
Kòrsou Connect ta kita e bareranan aki. Transparensha di e Plataforma ta krea un base di konfiansa entre dunadónan di trabou I trahadónan. Dor di esaki e laso den komunidat di Kòrsou ta bira mas fuerte!
Un funshón hopi importante di Kòrsou Connect ta e posibilidat úniko pa drecha sirkumstanshanan soshaldi trahadónan. Pa trahadónan ku ta kobra pa dia por ehèmpel, por a base di kada enkargo di trabou, retené premio pa mantenshon soshal, seguro di desgrasia i sigur no menos importante, por regla e impuesto di entrada.
Regulashon di e provishonnan laboral aki, tin un probecho enorme pa Kòrsou. Fuera di e aspekto finansiero, Kòrsou Connect ta kontribuí ku esaki na trabou sinsero tambe.


text:
E laboratorio di awa di ADC
Nos mester por hasi uso di nos awa ku un kurason trankil, ku garantia ku e ta di kalidat haltu. Riba petishon di Gobièrnu di Kòrsou, ADC ta hasi análisis i kontrol diario den dos laboratorio di awa: un laboratorio físika-kímiko di e departamentu Toksikologia i Análisis di Remedi i tambe un laboratorio di awa mikrobiológiko di e departamentu Mikrobiologia (Médiko).
E laboratorionan di awa ta akreditá dor di e Raad voor Accreditatie (RvA) for di 25 di mart 2009 pa EN-ISO/IEC 17025 bou di e aktividat ‘TESTEN’ ku e number di registrashon L493.
Pa un lista di e tèstnan akreditá por akudí na e scope di akreditashon di ADC NV riba https://www.rva.nl.
Tantu e laboratorio kímiko di awa i esun mikrobiológiko di ADC ta analisá tambe:
- awa di pisina
- awa di laman
- awa di pos
- awa di bebe
E laboratorio kímiko di awa
E parti físika-kímiko di e tèstnan ta enfoká riba awa friu, awa sushi i awa prosesá. A base di e tipo di awa ku mester analisá, por agregá algun análisis adishonal. Esaki ta tuma lugá den konsulta. Ku plaser ADC ta duna servisio na bienestar di e seguridat di nos awa.
Otro tèstnan ku e laboratorio di awa físika-kímiko por ehekutá:
Físika:
pH
geleidbaarheid
TDS
alkalíno
grado di trubel
kolo
sulfaat fluoride
orthofosfaat
kloro
kloro liber
Metal
koper
zink
kalsio i magnesio (nivel di duresa)
Tuma kontakto pa tèst bo awa
Klek AKI pa tuma kontakto pa pregunta, konseho òf si bo ta deseá di traha un sita pa tèst bo awa.
A base di e tipo di awa ku mester analisá, por agregá algun análisis adishonal. Esaki ta tuma lugá a base di konsulta. Nos ta yuda’bo haña kontesta riba tur pregunta ku bo por tin tokante siguridat di nos awa. Kiko eksaktamente mester investigá, nos lo definí huntu.
E laboratorio spesialisá di awa di ADC ta pará kla pa duna konseho diariamente. Tambe tin algun bòter spesial disponibel pa transportá e awa ku bo ta deseá pa nos investigá.


text:
KRALENDIJK – Djamars último den oranan di atardi na City Shop, a hasi entrega di e outo Changan Alsvin i TV 75 inch na e ganadónan di e loteria komo “fundraising” di e klup di futbòl S.V. Uruguay/Titans.
Esaki a tuma lugá den e parke di outonan di Dabboussi Motors, unda a hasi entrega di e outo na sr. Eugene Albertus ku a gana e outo, i despues a pasa parti paden di e edifisio di City Shop, unda a hasi entrega di e televishon 75 inch na un hóben ku a risibí esaki pa su Tio Albert Soleana ku a gana esaki.
E dos ganadónan di e loteria di e klup di futbòl, dje forma aki a haña tambe nan regalo di Pasku di Nasementu i fin di aña pa habri aña 2020 ku e outo nobo i tambe e televishon 75 inch.
Pabien na e ganadónan ku a koperá tambe ku e klup di futbòl S.V. Uruguay/Titans.
Riba potrètnan momentu ku a hasi entrega ofisial di e outo na e ganador sr. Eugene Albertus i tambe e TV 75 inch na subrino di e ganadó ku ta sr. Albert Soleana.


text:
Un total di 211 participante a participa na e SDG Fun Walk & Run pa crea fondo pa Micky’s Foundation y Stichting Casa Cuna Progreso y pa crea conscientisacion riba importancia di e Sustainable Development Goals di Nacionnan Uni. Empleadonan di AAA a scoge e dos fundacionnan via un poll.
Micky’s Foundation ta brinda muchanan cu limitacionnan fisico y/of mental terapia specialisa y intensivo completamente gratis na cas di famianan. Micky’s Foundation ta organisa proyectonan pa 3 luna consecutivo 4 bes pa aña pa por garantisa continuacion di terapia. Ta duna cada terapia cu por lo menos un mayor di e mucha acerca pa asina e mayor tambe por duna e mucha terapia na cas.
Stichting Casa Cuna Progreso ta un cas di mucha unda muchanan ta keda (temporalmente) door c unan no por biba na nan cas pa motibonan manera neglicencia, abuso sexual of abuso fisico. Stichting Casa Cuna Progreso tambe ta guia e mayornan e adultonan di criansa di e muchannan.
Na final di e SDG 6K Fun Walk & Run, e participantenan por a disfruta di algo pa refresca incluyendo awa di coco cu e logo di Wings of Hope riba e coconan, fruta y tambe a ricibi un regalo como muestra di aprecio. Den presencia di tur participante, AAA Wings of Hope a entrega un donacion di AWG 5,000.00 na cada fundacion. Pa conclui e evento, a parti un total di 29 premio entre e participantenan y a inclui gadgets electronico, certificado di shopnan deportivo, dinner vouchers y airfare vouchers.
WoH kier a gradici tur boluntario, individuo, organisacionnan y otro service groups cu a participa na e SDG 6K Fun Walk & Run pa asina hasci esaki uno exitoso. WoH ta lo sigui contribui na proyectonan cu ta crea un mihor future pa e comunidad di Aruba, specialmente pa muchanan.
Sustainable Development Goals (SDGs) pero tambe riba e importancia cu cada individual su participacion tin den proyectonan manera esaki pa crea un mihor futuro pa e comunidad di Aruba, specialmente pa e muchanan.


text:
KRALENDIJK – Relashoná ku e kaso ku FFB a kuminsá kontra FIFA pa logra su miembresia serka e organisashon mundial di futbòl, riba nos pregunta, sr. Balentin ku ta presidente di FFB, a duna di konosé ku tin di spera riba desishon di esnan ku tin ku tuma un desishon i duna veredikto den esaki.
E kaso a tuma lugá 9 di sèptèmber último unda CAS (Court of Arbitration of Sport) a tende FFB i tambe FIFA.
Despues di a tende tantu FFB komo FIFA, ta pendiente pa duna un veredikto, un resultado di esaki, ken tin rason o nò.
CAS ta studia e situashon i duna un di e partidonan rason den esaki.
Den esaki no tin asuntu di pèrdè ni gana, den e kasonan aki ta mira bienestar di futbòl, e deporte pues.
CAS pues tin ku tuma un desishon den e kaso aki, tin ku duna su veredikto i bisa ken tin rason òf nò den esaki.
E por dura un luna, menos òf mas ku un luna promé ku bini ku un veredikto di e kaso aki.
Si FFB Logra bira miembro di Fifa esaki tin su benefisionan sigur pa ku nos futbòl i nos isla.
Esaki ta loke Boneiru ta buskando tambe basta dia kaba, esta logra bira miembro di Fifa.
Ta pendiente di e desishon di CAS pa tuma su desishon final den esaki.
Ohalá nos isla, nos federashon haña rason den esaki i nos keda aseptá komo miembro di FIFA.
Esaki lo trese kuné masha masha hopi benefisionan mes kuné pa nos futbòl i nos isla, kumpliendo naturamente ku e eksigensianan tambe di e organisashon mundial di futbòl.


text: Diasabra atardia drenta informe di un caso di maltrato na Weg Fontein, mesora a dirigi un patruya na e sitio. Na yegada di e patruya a bin compronde cu e mucha homber a presenta na e adres ey y e homber lo a maltrat’e. E muher a bisa cu e homber lo ta na Lagoweg, polis a bisa e muher pa e bay warda pa entrega keho. Na yegada na Lagoweg polis a bin topa cu e homber y a detene pero na e sitio a haya tende cu ta e muher mes a “lok uit” e homber pa asina esaki agredie. Como cu esey ta e caso e patruya a na Lagoweg a pidi esnan na warda di polis Sanicolas pa ora e muher bin entrega keho pa nan detene tambe. Pues awor ambos a bay sera pa uitlokking y maltrato.


text: Diahuebs madruga a drenta informe di un accidente basta fuerte na e rotonde banda di Marriott, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un chauffeur coriendo auto bao influencia a subi e isleta y a ranca un borchi trafico. Debi na e impacto aki e auto a keda cu wiel y bao di auto kibra y a basha tur e azeta riba caminda. Ora polis a atende cu e chauffeur a test e y ela supla hopi halto bao influencia. Polisnan a detene pero na e momentonan ey e chauffeur a rebeldia resisti su detencion y a recuri na insulta e oficialnan. Asina mes nan a hink’e den e vehiculo di transporte y a bay warda di polis cun’e pa pone den cel.


text:
MERKA — CONCACAF lo revelá e gruponan di e skema di wega di Gold Cup 2017 djamars 7 di mart, 10’or di mainta na Brocade Club den Levi’s Stadium, Santa Clara California. E evento aki ta konta ku presensia di presidente di CONCACAF Sr. Victor Montagliani, e sekretario general di CONCACAF Sr. Philippe Moggio i e entrenadó ku ofisialnan di tur e paisnan ku a kualifiká pa Gold Cup 2017.
Pa representá Kòrsou na e sorteo di djamars, a biaha pa California Sr. Alexander Molina, hefe di delegashon di nos selekshon, nos ‘Head Coach’ Sr. Remko Bicentini, Sr. Pauletta, nos ‘team manager’ i Sr. Rignaal Francisca, presidente di FFK i alabes segundo vise presidente di Caribbean Football Union.
E 11 paisnan ku ya a klasifiká ta;
- Canada
- Mexico
- Merka
- Kòrsou
- Guyana Franses
- Jamaica
- Martinique
- Costa Rica
- El Salvador
- Honduras
- Panama
Di 24 pa 28 di mart 2017 lo tumá e seri di partidonan entre Nicaragua i Haiti di kua e ganadó lo okupá e último puesto huntu ku e otro 11 paisnan ku ya e klasifiká pa e di 14 edishon di CONCACAF su Gold Cup 2017 ku lo inisiá na luna di yüli próksimo na Merka. Tur e partidonan aki lo keda transmití bibu via Fox i Univision.
Kòrsou, Guyana Franses, Jamaica ku Martinique ta semi finalistanan di e Scotiabank CFU Caribbean Cup 2016-2017 i Costa Rica, El Salvador, Honduras ku Panama ta e tòp 4 paisnan di e Kopa Sentro-Amerikano.
E Gold Cup di CONCACAF ta tuma lugá kada 2 aña i ta e kampionato ofisial pa e regionnan di Nort ku Sentro Amerika i Karibe. E promé ronda di weganan lo tuma lugá den 9 stadion na 9 siudat di Merka di 7 pa 16 di yüli 2017. Mientras e partidonan di ‘knockout’ lo ta den 5 stadion den 5 siudat di Merka. Benta di karchi pa e gran evento aki ya a kuminsá, pa kompra por bishitá e siguiente página; www.goldcup.org.
E hungadónan ku a forma parti di e último weganan di nos selekshon ta lo siguiente;
- Eloy Room
- Rowendy Sumter
- Jarzinho Pieter
- Germaine ‘Kemy’ Agustien
- Jarchino Antonia
- Leandro Bacuna
- Shanon ‘Cheese’ Camelia
- Elson ‘Sontje’ Hooi
- Rangelo Janga
- Juriën Gaari
- Gino van Kessel
- Jason Wall
- Quinten Jakoba
- Michaël Maria
- Dustley Mulder
- Gevaro Nepomuceno
- Ayrton Statie
- Felitciano Zschusschen
- Christoper ‘Papa’ Isenia
- Ashar ‘Acha’ Bernardus
E hungadónan aki ta forma parti di nos preselekshon i nos ‘head coach’ Sr. Remko Bicentini ta trahando pa hasi nos selekshon aun mas fuerte.
Fin di mart, durante kalendario di FIFA, e selekshon lo bin huntu pa kontinuá ku training nan pa e final di e Scotiabank Caribbean Cup i despues sigui ku e Gold Cup 2017.


text:
Bo a cumpra bo ticket caba ? Habri aña 2015 y cera Carnaval cu bo propio
cas. Pagando 25 florin bo ta haya un ticket cu cual bo ta participa den e rifa di cas di Aruba Lions
Club.
Directiva y miembronan di Aruba Lions Club a lansa nan rifa di 58 cas cu ta situa na Tanki
Leendert Residence. Aruba Lions ta trahando den estrecho cooperacion cu e compania Cas
Bon N.V. pa asina haci esaki posibel.
Ta di 58 cas cu Aruba Lions ta rifando como nan actividad di mas importante y mas grandi pa
recauda fondo. E cas ta traha segun e modelo Cayena, riba un tereno di mas o menos 314 m2,
cu ta un cas di 90 m2, cu 2 camber y 2 baño, cu airco den ambos camber cu ta un contribucion
di AMC Unicon, Internet/cable ta patrocina pa Setar N.V. y siguridad di alarma di ISS.
Na momento cu e ganado ricibi su cas e lo haya esaki completamente cla. E ta un cas moderno
y ideal pa cualkier famia. Cu solamente 25 florin abo por ta un feliz canando di e cas di Lions
E rifa di cas lo tuma luga dia 13 februari 2015. Tur miembro di Lions ta activo y comunidad por
acerca nan libremente pa compra di ticket, tur buki di rifa ta riba mercado. E demanda pa e
rifa di cas semper ta grandi y ta anticipa cu e rifanan lo caba hopi tempran e aña aki atrobe.
Pesey mes nos di Aruba Lions Club ta haci un yamada na comunidad pa cumpra bo ticket
tempran pa asina bo liña ta na awa.
Cu cada compra di un ticket di nos rifa di cas bo ta contribui na mes momento pa aporta pa nos
por sigui brinda y contribui na otronan den necesidad. Pa compra di ticket di nos rifa por acerca
nos miembronan , na nos oficina na Engelandstraat 11, na tel: 5821118 /7332734. Tur diasabra
y diadomingo oficina di Lions ta habri di 10-pa 1 or di merdia pa brinda nos comunidad e
servicio y por pasa cumpra un of mas ticket di rifa di Lions


text:
‘Sea bo mes’
Sea bo mes, con facil of dificil esaki ta? Ora nos papia di ‘Sea bo mes’ nos ta papia di bo autencidad. Loke di bo ta destaca como cualidad y personalidad. Pa bo haja sa esaki ta importante pa di chikito esunnan cerca di bo, mira bo como un ser cu mester discubri bida ainda. Pues cu bo mester di inspiracion, amor, cuido, pero tambe disciplina y orden y hopi guia. Guia cu ta pone bo mira mundo como un lugar unda bo ta safe y cu ta yuda nos discubri y scoge na un forma conciente, dor di duna tempo, atencion y informacion na nos. Esaki ta educacion conciente y balioso.
Una bes bo bira grandi, hendenan cu topa bo, lo discubri bo autencidad. Y esaki ta un punto cu por yuda bo pa logra bo metanan di bida. Bo no mester ataca otro pa bo luci. Bo grandesa lo luci atrabes di bo birtudnan y bo vishon riba bida. Esakinan ta cualidadnan di un hende madura. Loke hopi biaha ta busca den diferente funcionnan.
Un hende autentico ta para pa su opinion y no tin miedo di expres’e. Importante si ta, e forma con bo ta expresa bo opinion. E no mester ta a base di kibra un otro, pero pa comparti loke bo ta haja cu ta importante y pakico. Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
Sinja bo yiu y otro mucha cu bo conoce con pa ta su mes, dor di ta e miho ehempel pa nan. Exito!


text:
Diasabra dia 16 di april ATIA lo tene su seminario “People Management” na Universidad di Aruba cu lo cuminsa for di 9.00 di mainta pa 2.30 di atardi. E aña aki e seminario ta wordo organisa conhuntamente cu Medwork, Advance Human Resource Services, Corporate Health Solutions, Monica Kock & Partners y PricewaterhouseCoopers.
Mesun cos cu añanan anterior cuater topico di suma importancia lo wordo trata:
– Maneho di Talento: Con pa retene y desaroya talento den bo compania
– Rekisitonan pa un maneho di verzuim efectivo
– Examen medico den e campo laboral, tin sinti of no?
– Sistema pa evalua con empleadonan ta funciona
Obhetivo
E seminario lo duna dunadornan di trabou y/of directiva di recurso humano e instrumentonan necesario pa maneha e personal na un manera mas eficiente. Lo ta bai tin splicacion encuanto posibilidadnan legal, medico y solucionnan practico.
E seminario aki ta unico den sentido cu e temanan lo wordo trata den grupo chikito y den un manera interactivo den e lokaalnan di Universidad di Aruba. Tur hende presente lo bay intercambia di idea y experiencia hunto cu e orador profesional concerni.
Oradornan
E tema “Maneho di Talento: Con pa retene y desaroya talento den bo compania” lo wordo trata door di Sra. Charlene Nectar, Sr. HRM Advisor, Trainer & Facilitator di Advance Human Resource Services. “Rekisitonan pa un maneho di verzuim efectivo” lo wordo trata door di Sra. Angelique van der Horn, Occupational Health Consultant na Medwork y Sr. Tristan Monzon, General Manager na Corporate Health Solutions. “Examen medico den e campo laboral, tin sinti of no?” lo wordo trata door di Sr. Anton Isaak, Health Consultant di Medwork hunto cu abogado Sra. Diana Carolina Lopez Paz di Monica Kock & Partners cu lo relata riba e parti legal di e procedimento. Por ultimo e tema “Systema pa evalua con empleadonan ta funciona” lo wordo trata door di specialistanan di PricewaterhouseCoopers, Sra. Shelby Maduro, Sr. Consultant y Sra. Anna Maduro, Human Resources Manager.
Inscripcion
Pa inscripcion of mas informacion por tuma contacto cu Sra. Marilyn Orman na 582-7593 of email na info@atiaruba.org. Sea asina bon di confirma bo participacion prome cu dia 11 di april 2016.


text:
AMAK: Temporada di Karnaval ta reservá pa nos músikonan lokal Buleria no por toka durante temporada di karnaval na Kòrsou
Temporada di Karnaval ta reservá pa nos músikonan lokal Buleria no por toka durante temporada di karnaval na Kòrsou.
Manera direktiva a anunsiá durante konferensiá di prensa, na novèmber 2010, Amak di Kòrsou i AMAA di Aruba a sera un kombenio, pa wak kon por bai estrecho e lasonan kultural musikal mas estrecho entre e dos paisnan.
Ya kaba t’asina ku pa luna di desèmber no tin restrikshon, pero pa lokual ta e temporada di karnaval, si e organisashonnan a kumbiní, ku kisas den 2018 por yega na un palabrashon nobo, pa lokual ta trata interkambio entre e islanan.
Na e momentonan aki ta hasi eksepshon pa e festivalnan, i komo tal Buleria pa promé biaha blo bin kompetí den nos festival, miéntras tin algun músiko di Kòrsou ku lo toka den festival di Kalipso na Aruba.
Pues pa e aña aki, 2017, ningun agrupashon musikal di Aruba no por bin toka durante temporada di karnaval, i ningun grupo musikal di Kòrsou por toka na Aruba.
Pues nos kier atvertí TUR promotor, ku artíkulo 47 ta papia palabra kla.
Pues BuLeria no por bin toka ni djump up ni den marcha di despedida.
Amak lo vigilá e asuntu aki ku wowo di falki.
Manfred FECO Gomes


text:
Flùit
Seri di Herensia Kultural
Nada di e flùit moderno no ta sali e wesu primitivo hòl. Trahadó di instrumento profeshonal na Oropa ta traha nan flùitnan den siglo dieseis, dieshete i diesocho for di palu. Di un pipa di wesu hòl simpel e instrumento ta kambiá den un pida di trabou di fishi avansá. Konosementu, ku a krese dentro di famianan di trahadó di instrumento, ta usa pa mehorá karakterístikanan di flùit. E flùit ta atkerí un zonido kaluroso despues ku a remplasá e boramentu silíndriko pa un boramentu kóniko i tononan ta zona zùiver zùiver for di e momento ku a tapa e burakunan ku klèpnan. I ora ku ta bini un vershon mas largu ku mas volúmen riba merkado, e flùit di palu ta konkistá un lugá bou di instrumentonan di bientu di palu den orkestanan. E lugá ei hamas e fluit a kita, ounke e variante moderno ta trahá for di metal (plata, oro òf platina).
E flùit ta kuminsá su marcha tras di Oropa probablemente for di Klein-Azië. Paso pa paso, siglo pa siglo e instrumento ta sigui bai te ku oksidente. For di Gresia den siglo dies, pa Bulgaria, pa Alemania. Pa kual motibu den siglo diestres ‘troubadours’ na Sur-Francia ta konkistá kurason di nan oyentenan ku e tononan di flùit. E or’ei ta habri époka di Renasementu, e siglo dieseis, den kua instrumentonan di bientu ta floresé. E periodo di renovashonnan, pero tambe di kolonialismo.
Huntu ku kolonisadó influenshanan musikal oropeo ta yega Antia Hulandes. For di salanan di siglo diesnuebe ta zona ‘muzik di salon’. Den kada famia ku a respetá su mes tabatin algun yu hòmber òf yu muhé, sea un amigu, ku por a toka piano òf un otro instrumento, Rutten ta skirbi. Yùfrou nèchi, bou di vigilansia severo di nan ‘chaperonnes’, ta haña lès di muzik na kas i siña toka fió, klarinèt òf flùit. Pero pa fiestanan grandi ta kontratá muzikantnan di ‘militaire kapel’ òf di ‘schutterij’. Un orkesta chikí di seis muzikant ta kobra dieseis florin pa un toká di shete te ku diesdos or anochi i un suma doblá te ku sinku or mainta tempran. Un orkesta asina segun Rutten ‘ta eksplotá den kuadria, lancier, wals, dansa, polka i mazurka pa pasa den tumba banda di kibrá di mainta.
E ‘militaire kapel’ ta duna kònsèrt riba djárason i djadumingu. Na prinsipio den Fòrti (Fort Amsterdam), despues riba plenchi dilanti di palasio di gobernador. Riba programa ta para ‘ouvertures’, ‘potpourri’s’ i fantasianan, melodianan di ópera ku marchanan. For di 1849 Frederik Wilhelm Palm ta dirigí e kuerpo musikal militar. Den 1877 e kuerpo tin diesdos te ku binti muzikant. E tarea di kuerponan tabata…banda di kumplí ku obligashonnan militar, pa toka na servisionan di honor, èksamen di skol i pa dibershon di públiko, segun Rutten.
Riba e flùit di palu, ku for di 2003 ta forma parti di e kolekshon di artefaktonan di Museo Nashonal Arkeológiko i Antropológiko (NAAM), un militar lo yega di supla su pulmonnan bashí durante tokamentu di muzik popular di harmonia i ‘fanfare’, pasobra e instrumento antigua tabata pertenesé na e ‘militaire kapel’. Pero su delaster añanan e flùit a pasa manera un yu’i Kòrsou di bèrdat ku tononan di ‘Muzik di Zumbi’.
Donatùr Elis Juliana, na su turno, a haña e flùit di e muzikant Martijn Puy for di Santa Rosa. ‘Muzik di Zumbi’, tradusí na pia di lèter, ta nifiká ‘muzik di spiritunan malu’ i ta muzik típiko na Kòrsou den siglo diesnuebe. Ta e temporada ku siudat kasi no tin iluminashon i ku hende pober ku ta biba den kunuku no tin nada mas ku lus di un bleki di lechi bieu yená ku zeta di piská.
Den skuridat, ku e tiki di lus ei, nan ta toka nan muzik riba tambú grandi, triangel, wiri (tipo di raspa di heru, koper òf stal), matrimonial (tipo di tamburein di palu i pida di bleki) i benta. Bientu ta karga pida pida di tononan kuné. Tin algu misterioso den dje, Juliana ta haña. E muzik ta bini ‘for di nada’, for di spiritunan. Pero Harry Moen, dosente di muzik i lider di bènt di grupo Serenade, preferiblemente ta yama e muzik di zumbi ‘muzik di kunuku’ òf di katibunan, siguiendo outor Frank Martinus Arion den su disertashon ‘The Kiss of a Slave’.
‘Muzik di zumbi’ tambe, pero mashá poko, ta zona den siglo binti, pero na lugá di benta ta usa flùit di palu òf sinfonia di man. Asina e muzikant di pueblo Matias Nieuw ta pasa dor di barionan di Otrobanda rondó e di promé guera mundial, pa laga gosa su amigunan, konosínan i otronan di su muzik di zumbi.
E flùit di palu ta e símbolo material konkreto di e krisol di influenshanan musikal ku ta karakterisá historia di muzik di Kòrsou. ‘Un mesklá di elementonan spañó, amerikano, oropeo i afrikano ku un ritmo lokal pika. E flùit ta drenta e isla aki komo instrumento den e ‘militaire kapel’ disipliná pa despues adaptá su mes na e ritmo animá di ‘muzik di zumbi’, pero tambe di por ehèmpel e wals di Kòrsou. Pasobra, huntu ku por ehèmpel fió, klarinèt, kitara, tambú, wiri, kuarta i matrimonial, e flùit tambe ta forma parti di konhuntonan musikal den siglo diesnuebe, manera orkestanan di baila di Eduard ‘Wawa’ Scholtz i Fon Navas.
1. Flùit i tambú grandi, di difuntu Martijn Puy.(kolekshon Juliana,/NAAM).
2. Augustin Obispo Seferina, mihó konosí komo Martijn Puy(1883 – 1963) na bida gran tokadó di muzik di zumbi na Bándariba, Kòrsou.
Fuentenan
A.M.G. Rutten, ‘Leven en muziekwerken van de dichter-musicus J.S. Corsen’, Assen, 1983.
Henk Dennert, ‘Oude Curaçaose Muziekinstrumenten’, Drukkerij Scherpenheuvel, 1959.
Edgar Palm, ‘Muziek en Musici van de Nederlandse Antillen’, Prins Bernhard Fonds voor de Nederlandse Antillen en Aruba, 2e herziene druk, 1978.
Schakels, ‘Muziek in de Nederlandse Antillen’, uitgave van het Kabinet van de vice-minister president, Den-Haag, jaargang 1968 NA 52.
‘Muziekleven op Curacao’, La Union, 21 maart 1946
‘Standaardwerk Rudolf Boskaljon over een eeuw Curaçaos muziekleven’, Amigoe, 10 november 1954.
‘De geschiedenis van de fluit’, www.dwarsfluit.nl
Danki na Edson Cleopa i Harry Moen
Teksto: Eva Breukink. Potrètnan: Prince Victor, Archivo Elis Juliana.


text:
Riba djabièrnè 12 di ougùstùs último representantenan di kantornan di Trust na Kòrsou a haña splikashon amplio relashoná ku modernisashon di legislashon di wega di plaka na Kòrsou, durante di un reunion ku ministerio di Finansa.
Debí na nan responsabilidat di maneho di e e asina yamá “brievenbusbedrijven” e kantornan di Trust, tin un ròl importante i ta konosí komo esnan ku ta traha hopi plaka den e sektor aki.
E kontribushon i ekspertisio balioso di e kantornan di Trust ta sumamente esensial pa por prosedé ku e legislashon na un forma responsabel.
Minister Silvania a habri e enkuentro ofisialmente ku palabranan di bon biní kòrtiku i konsiso. “Nos no por keda bira mas, nos reputashon mester kambia drástikamente”, tabata palabranan di minister Silvania.
E industria di wega di plaka ‘online’ na Kòrsou ta konosí den eksterior komo un industria dudoso kaminda mafia internashonal ta laba plaka prosedente di e mundu kriminal.
Aparte di esaki e legislashon ku ya ta antikuá ta pone ku no tin sufisiente supervishon riba e lisensianan supsidiario ku ta keda otorgá. Pa e motibu aki anualmente gobièrnu ta pèrdè miónes di entrada na entreada/impuesto.
Ku e legislashon nobo minister Silvania ke krea mas kupo di trabou pa e komunidat lokal. Pa medio di eksigensianan supstansiá stipulá na entidatnan den e sektor di wega di plaka, ku ta kai bou di aplikashon di e ordenansa nashonal riba wega di plaka (de Landsverordening op de Kansspelen (LOK)) por krea mas kupo di trabou.
Parti di e aktividatnan akí mester keda hasí for di Kòrsou mes, i esaki mas tantu posibel ehersé pa hendenan lokal.
E entidatnan mester ta ubiká físikamente na Kòrsou i mester tuma mínimo 3 hende lokal den funshonnan klave, pa por krea un efekto di ‘spin-off’ pa nos ekonomia.
Esaki lo sòru no solamente pa entrada mas haltu den e esfera di impuesto riba entrada, pero tambe entrada mas haltu riba OB pa motibu ku e forsa di kompra ta oumentá na momentu ku embolbí dunadónan di servisio lokal.
Por konkluí ku tur seguridat ku e reunion aki a hiba na un diálogo positivo entre ministerio di Finansa i kantornan di Trust na Kòrsou.
Komo pais nos ta yega keda bes mas serka di un sektor di wega di plaka moderno.


text:
Diasabra atardi autoridad a keda informa cu na costa pariba di Aruba grapefield bay zuid y noord a haya un cantidad grandi di bulto. Accion grandi di Polis a haya mas cu 30 bulto.
Prome Live:
A tuma luga un operacion grandi den Seroe Colorado, polisnan, k9 unit di kia, warda costa y helicopter. Pa minuut tabata haya bulto. Kustwacht a confirma cu e bultonan aki ta trata di un interceptacion cu e barco Groningen a eherce 10 di augustus riba lama grandi unda go fast a tira diferente bulto den lama y diasabra atardi esakinan a drif yega Aruba. No ta trata di ningun caso nobo.
Ta sigui e resto di livenan:
Na cada skina tabata haya bultonan na costa:
Kustwacht tambe a duna un man saca bultonan


text:
ORANJESTAD (AAN)- Wardacosta di Caribe Hulandes, a yama un conferencia di prensa, Diamars mainta, den cual su vocero Shalick Clement, a hiba palabra.
Clement a bisa cu e motibo pa cual a organiza e conferencia di prensa aki ta, pa duna un tiki mas di splicacion, pasobra na Juli 2022 tabata tin hopi caso cu a tuma lugar den vecindario di awanan di Aruba.
Tin algun caso cu a cana un tiki largo, cu nan no por a saca comunicado acerca di nan, mirando cu investigacionnan tambe mester tuma lugar.
Den e area unda e rueda di prensa a tuma lugar tabata tin seis boto, di e casonan cu a presenta na Juli, y el a elabora tambe riba otro casonan unda no tin boto eynan, segun palabranan di Clement.
Clement tabata hunto cu señor Randy Paskel, Hefe di Punto di Sosten di Wardacosta di Caribe Hulandes. Refiriendo na e casonan di cual tabata envolvi e seis botonan cu el a menciona, tabata di hopi mercancia ilegal, entre otro droga unda ta papia di cocaina, y personanan indocumenta, como tambe pesca ilegal.
E personanan indocumenta ta di diferente nacionalidad, y tur ta hende homber: Venezolano, Colombiano y Dominicano, y a detene ademas, varios hende local cu tambe ta envolvi den e transporte ilegal. Esaki tin atencion di Wardacosta di Caribe Hulandes.
Clement a acentua cu e controlnan riba botonan local na Aruba tambe lo sigui tuma lugar, pasobra den diferente occasion Wardacosta di Caribe Hulandes ta encontra substancianan ilegal abordo y den e caso aki tambe droga. Esaki ta indica cu e trabaonan cu Wardacosta di Caribe Hulandes ta haci controlando botonan local lo tin cu sigui tuma lugar.
Clement a describi e casonan cu a sosode den Juli, pero a cuminza cu uno cu a tuma lugar riba Diadomingo 12 di Juni, cual tabata e boto “Kayleen” unda tabata tin tres homber local unda Wardacosta di Caribe Hulandes a haya droga y arma. DIARIO a amplia dos luna pasa extenso riba esey.
Piscamento ilegal: Seguidamente, nan a haya nan mes cu e pesca ilegal na dos ocasion. Esakinan tabata boto Venezolano cu nan a detecta den awanan teritorial, y esaki ta un acto ilegal pasobra personanan di afo no ta wordo permiti pa bin pisca den nos awanan.
Piscadornan di Aruba so ta permiti pa pisca den awanan teritorial pero no un piscado Venezolano. Clement a subraya cu tin biaha nan ta bin cu netnan bastante grandi, cu tambe ta ilegal. Locual a sosode ta cu Wardacosta di Caribe Hulandes a tuma e netnan y e piscanan den beslag.
https://diario.aw/categories/noticia/general/wardacosta-di-caribe-hulandes-ta-sigui-yena-cu-botonan-confisca-riba-lama#sigProId7defd28c3e


text:
For di chikitu nos ta tende ku aparensia ta importante, for di promé bista mester duna un bon impreshon, un hende muhé mester ta bunita, mester ta atraktivo, mester manehá tur kos i un lista interminabel di “bo mester”
Nan a kria nos meimei di asina tantu eksigensia ku nos ta kaba na hasi di nos “tripa nos kurason”, un refran bieu ku ta nifiká un sakrifisio fuera di humanidat pa kumpli ku tur nos ròlnan.
Kada aña, e peso ta oumentá so, e muhé ta tuma mas poder, mas sklabitut será. Mester ta mas fuerte, mas, aktivo, mas independiente, mas elegante, mas kontroladó, mihó informá…
Ke men, e lucha pa e bon aparensia, ni papia.
Solamente ku esaki ta un guera pèrdí, paso físikamente nos lo no bira mas bunita kada dia. Esaki ta un atvertensia engañoso.
Ku tempu nos kurpa ta deteriorá. No tin vitamina, ehersisio, plèstik laser òf krema ku por evitá ku e kueru ta ploi i ku e órganonan ta bira bieu.
Sin embargo, si e bon aparensia tabata primordial, dikon a deskribí Señor Hesus den Beibel komo un hende ku no tabata yama atenshon ku Su donnan físiko?
Ta para skirbí:
“E no tabatin ni forma ni mahestat, pa nos lo a wak na djE, ni bunitesa, pa nos lo a dese’E.”
Isaías 53:2
E hòmber mas yená di beyesa i gloria no tabata digno di elogio riba e mundu aki.
Sosial i físikamente, nan tabata wak E komo un persona komun, sin desendensia òf un nasementu noble. Pero, aki tabata e mas grandi i mihó ku tur hende.
Awèl, pakiko bo ta bai keda asina pega den loke Dios no tin komo prioridat?
Pakiko sigui un sistema ku ta kousa tantu doló?
Stòp di hasi sakrifisionan grandi pa kosnan pasahero.
Stòp di duna poder na otro pa nan aprob’é òf desaprob’é!
Stòp di definí bo balor pa e marka di paña ku bo ta bisti, e kas ku bo ta biba aden òf e outo ku bo ta kore!
Stòp di ta disponibel tur ora pa tur kos y tur hende pa mustra ku bo ta bon, kerí òf kompetente!
Stòp, stòp, stòp!
Sali for di e kompetensia inútil i patronchinan kruel ku ta kousa tantu sufrimentu!
Ban tuma un desishon ku ta trese libertat realmente.


text: KRALENDIJK – Mal notisia pa Aruba Boneiru i Kòrsou, durante temporada di fakansi, dianan di fiesta binidero (Pasku i fin di aña). Hulanda no ta duna konseho pa biahamentu pa eksterior. Esaki ta loke ’Outbreak Management Team’ (OMT), a bisa. Nan ta un grupo di eksperto ku ta konsehá gobièrnu Hulandes durante e temporada di krísis di Corona. Nan a menshoná ku e temporada di verano (zomer) ku a pasa, spesialmente hóbennan, a regresá for di fakansi den eksterior infektá ku Coronavírùs. OMT ta premirá ku esei ta bai ripití e fakansi di e temporada binidero, i pa e motibu aki, nan ta evitá pa e situashon bolbe pasa. E siman aki minister presidènt Mark Rutte, ta presentá medidanan nobo na Hulanda. Último periodo Hulanda a konosé enormemente hopi kaso di Coronavírùs, i ta sigur ku nan ta bai pone mas medida pa evitá plamamentu di e vírùs menshoná na gran eskala. OMT ta pidi gobièrnu pa no konsehá niun hende pa biaha pa eksterior fakansi binidero. Si esaki bira e kaso, e ta nifiká sla mas fuerte pa ekonomia di e islanan; Aruba, Boneiru i Kòrsou. Hopi hotèl i negoshinan ku ta dependé di e sektor turístiko ta pasando den situashon fastioso, debí na e pandemia kousa pa Coronavírùs. Si ménos Hulandes bai pasa nan fakansi na e islanan ABC, sigur e ta perhudiká e situashon aun mas.


text: Diana Lebacs a fayese den oranan di ayera nochi na edat di 75 aña. Diana, ku tabata un dosente tambe, tabata un outor i aktris multifasetiko ku a produsí obranan na tantu papiamentu komo na hulandes, risibiendo varios premio i merito atraves di su karera artistiko. Entre e premionan prestigioso por konta ku Ridder in de Orde van Oranje Nassau, Tapushi di Oro i e chapi di plata na 2020. Diana Lebacs tabata eks kasá di Pachecho Domacasse ku tambe a bai laga nos den luna di mart di e aña aki. Ducth Caribban TV ta ekstende forsa na tur famia, konosinan, koleganan den literatura I treatro. Sra. Diana Lebacs deskansá na pas.


text:
Comienzo di maart di e aña aki Departamento di Aduana conhuntamente cu ATIA a start e curso pa
Declaranten cu ta traha cu Brokers, Importeurs, Inklaringsagenten etc. E curso a start cu 26 cursista y
tabatin un duracion di 4 luna. E curso tabata compact y tabata contene tur locual un declarant
mester ta na altura ora di declara mercancia na Douane entre otro pidi exoneracion di impuesto, bai
den bezwaar, pidi restitutie.
24 di e 26 cursista a logra termina e curso cu exito. E tres cursista cu a termina cu mihor puntuacion
ta:
1. sra. Esther Tromp di Maduro Logistics Services,
2. sra. Emelyn Bell di Complete Logistics y
3. sra. Maria Maduro-Perez di BCS Cargo N.V.
Departamento di Aduana y Aruba Trade & Industry Association ta gradici tur e cursista pa nan
esfuerzo y alabes deseanan tur clase di exito den carera como declarant.
E sigiuente curso ta planea pa start 16 di augustus benidero.